EX LIBRIS: 3/10/2010 - 10/10/2010\nΤακτοποίηση του Ροΐδη\nΑνδρέας Μ. Ανδρεάδης\n«Ροϊδικά μελετήματα 1911-1934»\nΦιλολογική επιμέλεια Παν। Μουλλάς\nΜΙΕΤ, Ιούλιος 2010\nΜέχρι τέλους στις φιλολογικές επάλξεις παρέμεινε ο Παναγιώτης Μουλλάς. Πέθανε βράδυ Σαββάτου, 11 Σεπτεμβρίου 2010. Η είδηση του θανάτου του έφθασε σε εμάς ταυτόχρονα με το τελευταίο βιβλίο του. Ο ίδιος θα πρέπει να πρόλαβε να το πιάσει στα χέριά του, δεδομένου ότι ο κολοφώνας φέρει ημερομηνία Ιούλιο 2010, ενώ τα προλεγόμενα, Ιούνιο 2009. Με τον 19ο αιώνα ξεκίνησε ο Μουλλάς και με τον 19ο τερμάτισε. Το πρώτο βιβλίο του, που είχε εκδοθεί το 1974, ήταν για τον Παπαδιαμάντη, «Α. Παπαδιαμάντης Αυτοβιογραφούμενος». Είχαν προηγηθεί οι μεταφράσεις Λουκιανού και Φλωμπέρ. Το τελευταίο ήταν για τον Ροΐδη. Επίσης, το δεύτερο βιβλίο του, το 1980, ήταν για τον Βιζυηνό, τα «Νεοελληνικά διηγήματα». Αλλά και το ύστατο, που έμεινε ημιτελές, ήταν κι αυτό για τον Βιζυηνό. Εκτός αυτών, ενδιαμέσως εξέδωσε και άλλες μελέτες για τον 19ο αιώνα. Μεταξύ αυτών, και τον εισαγωγικό τόμο για την «Παλαιότερη πεζογραφία μας» στη γραμματολογία των εκδόσεων Σοκόλη. Συνήθως παραλείπεται στην εργογραφία του, παρότι έχει πλήρη αυτοτέλεια έργου, όπως, άλλωστε, και ο εισαγωγικός τόμος για την προηγούμενη ενότητα της ίδιας γραμματολογίας, την «Μεσοπολεμική πεζογραφία». Άλλωστε και η διατριβή του στο Παρίσι, «Οι ποιητικοί διαγωνισμοί του Πανεπιστημίου Αθηνών 1851-1877», για τον 19ο ήταν. Αυτό το αρχικό βιβλίο δεν εκδόθηκε ποτέ στα ελληνικά. Αν δεν σφάλλουμε, καθώς οι φιλόλογοι, όσο σημαντικό έργο κι αν έχουν, ένα φιλολογικά άρτιο λήμμα φαίνεται να μην αξιώνονται. Ούτε τυπωμένο ούτε ηλεκτρονικό. Ενδεικτικά, αξίζει να επισκεφθεί κανείς την ιστοσελίδα του ΕΚΕΒΙ, όπου τα βιβλία του Μουλλά ανακατεύονται με τις συμμετοχές του σε συλλογικούς τόμους. Όσο για τα λήμματα στις πρόσφατες εγκυκλοπαίδειες, αντί για πλήρη αναφορά των βιβλίων, προστίθεται το γνωστό και αόριστο, “και πολλά άλλα”. Το ίδιο γενικόλογες είναι και οι νεκρολογίες. Αν και αυτές δικαιολογούνται ως κείμενα του επείγοντος. Υποθέτουμε ότι αυτή η προχειρότητα, τώρα, που το κεφάλαιο Παν. Μουλλά έκλεισε, θα διορθωθεί, χάρις στην πολυάριθμη ομάδα μαθητών, που ευτύχησε να αποκτήσει.\nΑκριβώς, με το τελευταίο βιβλίο του ο Μουλλάς, δεν τακτοποιεί μόνο τα του Ροΐδη, αλλά φροντίζει και τα κατάλοιπα ενός αγνοημένου μελετητή της νεοελληνικής λογοτεχνίας. Πρόκειται για τον Κερκυραίο Ανδρέα Ανδρεάδη, ανιψιό του Ροΐδη, από την πλευρά της μητέρας του, της Χιώτισσας Κορνηλίας Ροδοκανάκη. Η γιαγιά του Ανδρεάδη θα πρέπει να ήταν ένα από τα πέντε αδέλφια της οικογένειας Ροδοκανάκη, που είχαν την οδυνηρή εμπειρία να δουν τον πατέρα τους, τον άρχοντα Φραγκομανώλη Ροδοκανάκη, απαγχονισμένο από τους Οθωμανούς, να κρέμεται από το δέντρο, όπως παραστατικά διηγείται ο Ανδρεάδης στο πρώτο μελέτημά του. Πάντως, ως αξιόλογος συγγραφέας και μελετητής πρέπει να καταχωρηθεί ο Ανδρεάδης, παρόλο που με το χώρο της λογοτεχνίας ασχολήθηκε περιοδικά. Πιο συστηματικά, όμως, κινήθηκε στο χώρο του θεάτρου, ασχέτως αν οι θεατρικές κριτικές του, οι περισσότερες με το ψευδώνυμο Αλκ., μένουν καταχωνιασμένες στην εφημερίδα «Εστία», όπου συνεργαζόταν ως θεατρικός κριτικός.\nΟ Ανδρεάδης διέπρεψε ως οικονομολόγος. Με δυο διπλώματα από το Πανεπιστήμιο του Παρισιού, της νομικής και των πολιτικών και οικονομικών επιστημών, αρίστευσε στη διδακτορική διατριβή του και συμπλήρωσε τις σπουδές του στην Αγγλία. Δέκα χρόνια έμεινε στο εξωτερικό, όπως και ο Μουλλάς. Εκείνος, επιστρέφοντας το 1902, έγινε υφηγητής και τρία χρόνια αργότερα καθηγητής της έδρας Δημόσιας Οικονομίας, όπως συνέβη και με τον Μουλλά κατά την επιστροφή του από το Παρίσι το 1977, όταν εξελέγη καθηγητής νεοελληνικής φιλολογίας στο Πανεπιστήμιο της Θεσσαλικής, αρχικά έκτακτος και το 1980, τακτικός. Μόνο που ο Μουλλάς πρόλαβε και συνταξιοδοτήθηκε το 2002, ενώ ο Ανδρεάδης παραιτήθηκε το 1934 για λόγους υγείας. Πέθανε την 29η Μαΐου 1935, το έτος που γεννήθηκε ο Μουλλάς. Μια συμπτωματική παραλληλία των δύο βίων. Ο Μουλλάς συγκεντρώνει μεν τα ροϊδικά μελετήματα του Ανδρεάδη, αλλά τον κρίνει με αυστηρότητα. Συγκρατούμε μια επιμύθιο φράση, που θεωρούμε ότι ισχύει γενικότερα για το έργο του κάθε μελετητή. Τουλάχιστον για όσους στάθηκαν εργατικοί και έντιμοι. Γράφει ο Μουλλάς για τον Ανδρεάδη: «Κάνει κανείς ό,τι μπορεί. Γιατί εδώ ακριβώς, σ’ αυτό το σημείο όπου η καλή θέληση ενός ανθρώπου διασταυρώνεται με τις πνευματικές του δυνατότητες, βρίσκεται (και κρίνεται) η προσπάθεια…»\nΟ Ανδρεάδης ήταν και ένας από τους 38 ακαδημαϊκούς, που διορίστηκαν από την κυβέρνηση Πάγκαλου, κατά την ίδρυση της Ακαδημίας, το 1926. Ανήκε στην Τάξη Ηθικών και Πολιτικών Επιστημών. Οι άλλες δυο Τάξεις ήταν των Θετικών Επιστημών και των Γραμμάτων και Καλών Τεχνών, όπου διορίστηκε η τριάδα των ποιητών, Παλαμάς-Δροσίνης-Προβελέγγιος. Στα λογοτεχνικά του μελετήματα, ο Ανδρεάδης ασχολήθηκε με συγγραφείς, που είχε συναναστραφεί. Επτανήσιους, όπως οι Μαβίλης, Πολυλάς, Μαρκοράς, τον θείο του αλλά και τον Βικέλα, με τον οποίο διατηρούσε φιλική σχέση. Ο Μουλλάς περιορίζεται σε όσα δημοσιεύματά του αφορούν τον Ροΐδη, συνολικά εννέα. Από αυτά, το πρώτο, μια σκιαγράφηση της βιογραφίας της Κορνηλίας Ροδοκανάκη, και το έβδομο, που τιτλοφορείται, «Ένας Έλληνας εφάμιλλος του Ανατόλ Φρανς. Ο Εμμανουήλ Ροΐδης», θα χαρακτηρίζονταν δυσεύρετα, αφού δημοσιεύθηκαν στα πρώτα τεύχη δυο περιοδικών, των «Χιακών Χρονικών» το 1911 και του «Le Balkans», που εκδιδόταν στην Αθήνα, το 1931. Τα δυο τελευταία, «Ο Εμμανουήλ Ροΐδης και η Ιταλία» και «Ένα λησμονημένο έργο του Ροΐδη», βρίσκονται στη «Νέα Εστία» του 1934. Απομένει ο κυρίως κορμός, το “βιογραφικό σημείωμα” του Ροΐδη και τέσσερα σύντομα κείμενα, με το γενικό τίτλο «Αντί προλόγου», που συνοδεύουν τα πρώτα «Άπαντα» του Ροΐδη.\nΤο 1911, στη «Λογοτεχνική Βιβλιοθήκη Φέξη», ξεκινά η έκδοση με τους δυο πρώτους τόμους, στους οποίους συγκεντρώνονται τα διηγήματα. Το 1912, ακολουθεί ο τόμος «Κριτικαί Μελέται». Το 1913, έρχονται οι τρεις επόμενοι τόμοι: «Τα Είδωλα», «Έργα, Μελέται φιλολογικαί, καλλιτεχνικαί, φιλοσοφικαί», «Πάρεργα και παραλειπόμενα». Και το 1914, ο έβδομος και τελευταίος τόμος, «Το πνεύμα του Ροΐδου και διάφοροι πολιτικαί και διπλωματικαί μελέται». Την πρωτοβουλία και την επιμέλεια των Απάντων την αναλαμβάνουν δυο συγγενείς του Ροΐδη, ο Ανδρεάδης και ο εξάδελφός του Δημήτρης Πετροκόκκινος. Παρεμπιπτόντως, περαιτέρω στοιχεία για τον Πετροκόκκινο δεν δίνονται. Εκτός αν πρόκειται για τον μετέπειτα διευθυντή της Εμπορικής Τραπέζας, γιο του Στέφανου Πετροκόκκινου, με τον ομώνυμο εμπορικό οίκο του Λονδίνου. Αυτά τα πρώτα Άπαντα ακολουθούν ειδολογική κατάταξη και δεν συμπεριλαμβάνουν την «Πάπισσα Ιωάννα». Το 1940, εκδόθηκαν σε τέσσερις τόμους τα Άπαντα του Κώστα Καιροφύλλα και το 1960, του Ε. Π. Φωτιάδη. Τέλος, το 1978, τα πεντάτομα, πλήρη και σε χρονολογική τάξη, του Άλκη Αγγέλου.\nΣτους επιμελητές των πρώτων Απάντων γίνεται τιμητική μνεία από τον Αγγέλου, ενώ ο Κλέων Παράσχος τους αφιερώνει τη δίτομη μονογραφία του «Εμμανουήλ Ροΐδης. Η ζωή, το έργο, η εποχή του», που εκδίδει το 1942 και το 1950. Μάλιστα, κατά λέξη, η αφιέρωση είναι: «Στον Ανδρέα Ανδρεάδη και στον Δ. Πετροκόκκινο που τόσα τους χρεωστούν όσοι αγαπούν τον Ροΐδη». Ο Παράσχος ανατρέπει τη σειρά των ονομάτων, προτάσσοντας τον Ανδρεάδη, ο οποίος συγγράφει τα συνοδευτικά κείμενα, ενώ ο Πετροκόκκινος θα πρέπει να πρωτοστάτησε στη συγκέντρωση του υλικού. Πέραν, πάντως, των μνημονεύσεων, εκείνα τα πρώτα Άπαντα απόμειναν στις σπάνιες εκδόσεις και μαζί χάθηκαν οι πρόλογοι του Ανδρεάδη. Το βιογραφικό του Ροΐδη κυκλοφόρησε και ως αυτοτελές φυλλάδιο, ένα χρόνο μετά το θάνατο του Ανδρεάδη. Γενικώς, όμως, τα φυλλάδια έχουν ακόμη πιο βραχύβιο βίο. Τα κείμενα του Ανδρεάδη κρίνονται ως σημαντικά από τον Αγγέλου, που θεωρεί το εκτεταμένο βιογραφικό του Ροΐδη ως “το βασικότερο από τα βοηθήματα”, τουλάχιστον μέχρι τότε που γράφει τον πρόλογο. Βεβαίως, από τότε έχουν περάσει τριάντα χρόνια, ωστόσο ο Ανδρεάδης στηρίζει τη βιογραφία σε πραγματολογικά στοιχεία, που γνωρίζει από πρώτο χέρι. Μπορεί να “παραμένει κάπως ελλιπής στο πεδίο της ερμηνείας”, όπως είναι η άποψη του Μουλλά, εν τέλει, όμως, οι ερμηνείες έρχονται και παρέρχονται.\nΕκτός του βιογραφικού στον πρώτο τόμο με τα συριανά διηγήματα, τα κείμενα, τα επιγραφόμενα “αντί προλόγου”, δημοσιεύονται στον πέμπτο, έκτο και έβδομο τόμο. Μάλιστα, στον έβδομο τόμο, δημοσιεύονται δυο κείμενα. Το ένα, που χωρίζεται σε δυο μέρη, προλογίζει τα “πολιτικά άρθρα” και τα “άρθρα και μελέται περί εξωτερικών ζητημάτων”, ενώ το δεύτερο, «Το πνεύμα του Ροΐδου». Παρατηρούμε, δηλαδή, ότι ο Ανδρεάδης περιορίζεται στους τομείς που περισσότερο κατέχει. Το τελευταίο κείμενο είναι ένα εγκώμιο στο πνεύμα του Ροΐδη, στο οποίο θεωρεί ότι ο θείος του οφείλει τη δημοτικότητά του. Ενδιαφέρον παρουσιάζει το συμπέρασμα, με το οποίο καταλήγει ο Ανδρεάδης τις επεξηγηματικές παρεμβάσεις του στα Άπαντα: «… ο Ελληνισμός πλείστας επετέλεσε προόδους, και πολλά άτοπα, καθ’ ων εξανίστατο ο δικαίως κληθείς “προδρομικός” συγγραφεύς, εξέλιπον. Αλλά τούτο δεν θα ήτο λόγος δια να παύσωμεν αναγιγνώσκοντες τον Ροΐδην… ουδέ δυστυχώς ήλλαξαν εντελώς και η φύσις του Ελληνικού λαού, όστις παρά πλείστας αρετάς έχει όμως το ελάττωμα ότι, ενώ άριστα διαβλέπει το ορθόν, αγωνίζεται υπέρ αυτού... άνευ συνοχής και προγράμματος, μετ’ αδρανούς απεχθείας κατά των διεφθαρμένων, μετ’ αστάτου ευμενείας υπέρ των χρηστών…» Και συνεχίζει, παρατηρώντας ότι “η ιδέα της συναλλαγής μένει εριζωμένη εις τα έθιμά μας”. Δεν θα φανταζόταν, πάντως, ότι, 100 χρόνια αργότερα, η μεν ιδέα της συναλλαγής αντί να ξεριζωθεί θα είχε απλώσει ρίζας πλατάνου, το δε ελάττωμα της ανοχής θα είχε καταστεί καρκίνωμα.\nΣυνοψίζοντας, ο Μουλλάς ετοίμασε ένα βιβλίο, όχι μόνο φιλολογικά ενδιαφέρον αλλά και αξιανάγνωστο. Επειδή, ακριβώς, ο Ανδρεάδης δεν γράφει ως φιλολογικός κριτικός, οι βιογραφίες της Κορνηλίας και του υιού της έχουν την αφηγηματική γλαφυρότητα και τις ποικίλες παρεκβάσεις, που συνάδουν προς ένα ανάγνωσμα. Τα υπόλοιπα κείμενα, ακόμη κι αν γράφονται σε υψηλούς τόνους, όπως είθισται σε κείμενα προλόγων και ομιλιών, διαβάζονται με ενδιαφέρον, καθώς συγκεντρώνουν στοιχεία άγνωστα σε ένα ευρύτερο κοινό. Παράδειγμα, η δημοσιευμένη στη «Νέα Εστία» διάλεξη του Ανδρεάδη, που δόθηκε στο Ιταλικό Ινστιτούτο, στις 9 Ιανουαρίου 1934, όπου καταγράφονται οι οικογενειακοί δεσμοί του Ροΐδη με την Ιταλία. Ξεκινά από το πώς οι Ροΐδηδες χωρίστηκαν σε δυο κλάδους, καθώς ο ένας βρέθηκε στη Χίο και ο άλλος στη Ζάκυνθο. Από τον πρώτο καταγόταν ο Ροΐδης, από τον δεύτερο, ο “Ντοτόρο Ροΐδης”, γνωστός από τα πρώτα ιταλόγλωσσα σατιρικά του Σολωμού. Και ο Ανδρεάδης φθάνει μέχρι τις τελευταίες σελίδες, που έγραψε ο Ροΐδης, ενθυμούμενος την Ιταλία.\nΡοΐδης - Ανδρεάδης - Μουλλάς και οι τρεις πέθαναν γύρω στα 70 (68, 69, 75 αντιστοίχως) και τα τελευταία χρόνια της ζωής τους ήταν και τα δυσκολότερα (με περισσότερο τυχερό τον Ανδρεάδη, που ταλαιπωρήθηκε κανένα χρόνο). Όσο για τον Μουλλά, οφείλει στον Ροΐδη την τελευταία φιλολογική του οδύσσεια, με τις καλές και τις κακές της ώρες.\nΑναρτήθηκε από Μάρη Θεοδοσοπούλου στις 7:32 π.μ. Δεν υπάρχουν σχόλια:\nΣολωμικά και άλλα\nΕκδόσεις University Studio Press\nΟ «Κονδυ λοφόρος» είναι μια ετήσια έκδοση αποκλειστικά αφιερωμένη στη νεότερη ελληνική φιλολογία. Πρόκειται για διάδοχο περιοδικό εκείνου που είχε εκδώσει το 1989 ο Γ. Π. Σαββίδης, με τίτλο, “τον ανάλαφρο γλωσσοδέτη” «Μολυβδο-κονδυλο-πελεκητής». Αυτός ο πρόγονος του «Κονδυλοφόρου» συμπλήρωσε οκτώ τεύχη μέχρι το 2001, που ανεστάλη η κυκλοφορία του. Τα τέσσερα πρώτα είχαν διευθυντή σύνταξης και επιμελητή τον ίδιο τον εμπνευστή του περιοδικού, τον Σαββίδη, ενώ τα τέσσερα επόμενα, που εκδόθηκαν μετά το θάνατό του, μια οκταμελή συντροφιά φίλων και μαθητών του. Το 2002 κυκλοφόρησε το πρώτο τεύχος του «Κονδυλοφόρου» με συντακτική επιτροπή την ίδια οκταμελή ομάδα. Ουσιαστικά, επρόκειτο για μετονομασία του προηγούμενου περιοδικού, την οποία, το πιθανότερο, επέβαλαν εξωφιλολογικοί λόγοι. Σίγουρα, πάντως, όχι η πρόθεση να εξευρεθεί ένας περισσότερο εύστοχος τίτλος.\nΟ όγδοος τόμος του «Κονδυλοφόρου» –ας ελπίσουμε, αυτή τη φορά, όχι και ο τελευταίος– κυκλοφόρησε το 2010, αντιστοιχεί, όμως, στο έτος 2009. Η συντακτική επιτροπή, στο εισαγωγικό της σημείωμα περί «Επετείων», το αφιερώνει σε δύο επετείους, μια για κάθε έτος, μη αναφέροντας μια τρίτη, πιθανώς και αναβάλλοντας τη συγκεκριμένη μνημόνευση για τον επόμενο τόμο του περιοδικού. Έχουμε και λέμε: Πρώτη επέτειος, η συμπλήρωση 150 χρόνων –και μάλιστα, σαν σήμερα, στις 2 Οκτωβρίου 1859– από την έκδοση των «Ευρισκομένων» του Διονυσίου Σολωμού, με την φροντίδα του μαθητή και φίλου του Ιάκωβου Πολυλά. Δεύτερη επέτειος, ο θάνατος προ δεκαπενταετίας, στις 3 Ιανουαρίου 1995, της εξέχουσας σολωμίστριας Ελένης Τσαντσάνογλου, στη μνήμη της οποίας αφιερώνεται ο καινούριος τόμος. Τρίτη, μη μνημονευόμενη, επέτειος, ο θάνατος, επίσης προ δεκαπενταετίας, στις 6 Ιουνίου 1995, του Σαββίδη, που, το 2009, αν ζούσε, θα συμπλήρωνε τα ογδόντα. Και οι δυο θάνατοι πρόωροι, αν όχι από τη βιολογική άποψη, αλλά, από την άποψη που κυρίως βαραίνει, της μαχιμότητας ενός ερευνητή.\nΣτον τόμο προτάσσονται τρία κείμενα για τον Σολωμό. «Εν αρχή ην ο Σολωμός κατά Πολυλάν (1859). Κατόπιν ο Σολωμός κατά Πολυλάν-Πολίτην (1948). Ακολούθησε η φωτογραφική αναπαραγωγή και η τυπογραφική μεταγραφή των αυτογράφων του από τον Πολίτη (1964). Και τώρα έχουμε –και θα έχουμε, λογαριάζω, τουλάχιστον για δυο γενεές– τον Σολωμό κατά Αλεξίου. Κανονικώς εχόντων των πραγμάτων, θα έπρεπε να είχε προηγηθεί η αναθεώρηση της μεταγραφής των αυτογράφων από την αντάξια διάδοχο του Πολίτη, Ελένη Τσαντσάνογλου...», σχολίαζε ο Σαββίδης, τον Μάϊο του 1994, με αφορμή την έκδοση, «Ποιήματα και Πεζά» Διονυσίου Σολωμού από τον Στυλιανό Αλεξίου. Ωστόσο, η συνέχεια, που σκιαγραφεί ο Σαββίδης, στην πραγματικότητα δεν είναι τόσο ομαλή ούτε οι σχέσεις των σολωμιστών και τόσο αρμονικές. Η Τσαντσάνογλου, ήδη με τη διδακτορική διατριβή της, το 1978, εισηγήθηκε και στη συνέχεια εφάρμοσε την αναλυτική μέθοδο έκδοσης των ανολοκλήρωτων σολωμικών έργων. Κατά την εκτίμηση της συντακτικής επιτροπής, πρόκειται για μια νέα μέθοδο, τόσο σημαντική, ώστε να μπορεί να θεωρηθεί ως αλλαγή του επιστημονικού παραδείγματος στη σολωμική έρευνα. Και όπως γνωρίζουμε, σύμφωνα και με τον Καρλ Πόπερ, που εισήγαγε την έννοια του επιστημονικού παραδείγματος, κάθε αλλαγή του δημιουργεί έντονες αντιπαλότητες.\nΜια νεότερη σολωμίστρια, η Κατερίνα Τικτοπούλου, παρουσιάζει ένα ανέκδοτο σατιρικό ποίημα του Σολωμού. Την ύπαρξή του την είχε πρώτος επισημάνει ο Λίνος Πολίτης το 1954. Είκοσι πέντε χρόνια αργότερα, το είχε εκ νέου παρουσιάσει η Τσαντσάνογλου. Ήταν το 1979, στο πρώτο μάθημα μιας σειράς, με τίτλο, «Σάτιρα και πολιτική», όπου εκείνη σχολίασε τον σατιρικό πόλο του σολωμικού έργου. Στην πραγματικότητα δεν πρόκειται ακριβώς για ποίημα αλλά για ένα ημιτελές, όχι αποσπασματικό αλλά συνεχούς χαρακτήρα, ιταλικό πεζό, που απαρτίζεται από 27 αριθμημένα “κεφάλαια”. Ακριβέστερα, πρόκειται για σύντομες ενότητες. Από το 27ο υπάρχει μόνο ο τίτλος του. Για ολόκληρο το σύνθεμα δεν δίνεται τίτλος. Αντ’ αυτού, οι μελετητές χρησιμοποίησαν την εναρκτήρια φράση, η οποία έχει αποδοθεί στα ελληνικά από την Τσαντσάνογλου ως «Κλαδάκια που στο τέλος θα δώσουνε το δέντρο». Σε έμμετρο ελληνικό λόγο, ο Σολωμός μορφοποίησε μόνο τα τρία πρώτα δίστιχα, που αντιστοιχούν στα τρία πρώτα “κεφάλαια”. Ο Πολυλάς τα δημοσίευσε στα «Ευρισκόμενα», ενταγμένα στα σατιρικά «Επιγράμματα», με τον τίτλο «Εις ψεύτη». Μαζί δημοσίευσε ένα ακόμη δίστιχο «Προς τους Επτανήσιους», που, στα σολωμικά χειρόγραφα, υπάρχει μόνο σε ένα πρώτο σχεδίασμα του συνθέματος και μετά αφαιρείται.\nΗ Τικτοπούλου προσδιορίζει το χρονικό διάστημα, μέσα στο οποίο θα πρέπει να γράφτηκε το σύνθεμα, από τον Ιανουάριο του 1848 μέχρι τον Μάϊο του 1850. Στη συνέχεια, σχολιάζει τη δομή του, συγκρίνοντάς την και με τα γνωστά σατιρικά του Σολωμού. Τέλος, το τοποθετεί στο ιστορικό-πολιτικό πλαίσιο που το ενέπνευσε: το 1848, όταν οι Επτανήσιοι διεκδικούσαν από τον άγγλο αρμοστή ελευθεροτυπία και ελεύθερη εκλογή εκπροσώπων. Αιτήματα, που, σε μια πρώτη φάση, φάνηκε να γίνονται δεκτά από τη Μεγάλη Βρετανία. Όταν, όμως, άλλαξε ο αρμοστής και ήρθε ένας περισσότερο συντηρητικός, οι μεταρρυθμίσεις αναχαιτίστηκαν. Ο ποιητής σατιρίζει τόσο τους “προστάτες” όσο και τους “προστατευόμενους”. Χαρακτηριστικό είναι το δίστιχο, που τελικά αφαίρεσε: «Δυστυχισμένε μου λαέ, καλέ και ηγαπημένε, / πάντοτ’ ευκολοπίστευτε και πάντα προδομένε». Το σύνθεμα δημοσιεύεται στον τόμο αντικριστά, το πρωτότυπο και η μετάφραση.\nΤο δεύτερο σολωμικό κείμενο του τόμου είναι του Δημήτρη Αγγελάτου, τιτλοφορείται «Αναπαριστώντας το υψηλό» και σχολιάζει, σε συγκριτική βάση, τον «Κρητικό» του Σολωμού και τον πίνακα «Η Σχεδία της Μέδουσας» (κατά τον μελετητή, «Το Ναυάγιο της Μέδουσας»). Πρόκειται για το γνωστότερο έργο του ρομαντικού γάλλου ζωγράφου Τεοντόρ Ζερικώ, που πέθανε στα 33 του. Το τρίτο κείμενο, του Αλέξη Πολίτη, δεν θα χαρακτηριζόταν αμιγές σολωμικό. Αφορά, ωστόσο, μια ενδιαφέρουσα πτυχή της σολωμικής ποίησης, αυτήν της υποδοχής της. Ανιχνεύει τι κράτησε από αυτήν και πώς το κράτησε ένα ευρύτερο λαϊκό κοινό, τουλάχιστον μέχρι το 1900, που ο μελετητής τοποθετεί ως όριο της έρευνάς του. Όπως φαίνεται, εκείνα που αγαπήθηκαν, ήταν τα νεανικά του Σολωμού, που μελοποιήθηκαν νωρίς. Τα τραγούδια του, και αυτά όχι αυτούσια αλλά με τις περικοπές και τις αλλαγές, που θεώρησαν αναγκαίες οι κατά καιρούς ανθολόγοι και εκδότες τους. Συμπέρασμα, η σολωμική ποίηση στάθηκε πολύ τολμηρή όχι μόνο για τους συγκαιρινούς του ποιητή, αλλά και για τους κατοπινούς, τουλάχιστον για μισό αιώνα μετά το θάνατό του.\nΣτον τόμο, εκτός από τα σολωμικά, δημοσιεύονται εννέα ακόμη κείμενα επί διαφόρων φιλολογικών θεμάτων: Θίγεται το γλωσσικό ζήτημα με αφορμή δυο ανέκδοτες επιστολές του Ιάκωβου Πολυλά και του Αργύρη Εφταλιώτη προς τον άγγλο φιλόλογο Ουώλτερ Ληφ. Πρόκειται για επιστολές, που, με πρόσχημα την κριτική του Ληφ για τη μετάφραση της «Ιλιάδας» από τον Πάλλη, δείχνουν τη διαφωνία του Πολυλά με τις γλωσσικές ιδέες του Ψυχάρη και την ταύτιση μαζί τους του Πάλλη. Σχολιάζεται το ποίημα «Ελένη» του Σεφέρη. Παρουσιάζεται η πρώτη ελληνική εφημερίδα. Εκείνη η εβδομαδιαία εφημερίδα, που ίδρυσε ο Γεώργιος Βεντότης στη Βιέννη το 1784 και της οποίας η έκδοση ανεστάλη επ’ αόριστον από την αυστριακή λογοκρισία. Στο κείμενο της Ίλιας Χατζηπαναγιώτη-Sangmeister παρουσιάζονται νέες μαρτυρίες από γερμανικές πηγές, που εντόπισε. Σύμφωνα με τα καινούρια δεδομένα, ο τίτλος της εφημερίδας ήταν «Ταχυδρόμος της Βιέννης» και επρόκειτο για έντυπο αποκλειστικά ειδησεογραφικού χαρακτήρα, όπως και η κατοπινή «Εφημερίδα» των αδελφών Πούλιου. Το πρώτο φύλλο κυκλοφόρησε στις 28 Ιουνίου 1784, το δεύτερο, στις 5 Ιουλίου και το τρίτο και τελευταίο, στις 15 Ιουλίου. Επίσης παρουσιάζεται ο κύπριος ποιητής Βασίλης Μιχαηλίδης. Παρατίθεται ανάλυση του διηγήματος του Βιζυηνού, το «Αμάρτημα της μητρός μου». Φωτίζεται ο «Καπετάν Μιχάλης» του Νίκου Καζαντζάκη.\nΙδιαίτερο ενδιαφέρον στη σημερινή συγκυρία, που τόσο μας ενδιαφέρει το πώς μας βλέπουν οι Γερμανοί, αποκτούν δύο μελέτες, που έρχονται από το Πανεπιστήμιο του Μονάχου. Η πρώτη, της Μαρίας Μπιζά, παρουσιάζει εν εκτάσει την υποδοχή του έργου του Ρίτσου στη Γερμανία. Όπως φαίνεται, οι Δυτικογερμανοί τον έβλεπαν ως πολιτικό ποιητή, ενώ οι Ανατολικογερμανοί ως ερωτικό. Αυτά μέχρι το 1990, γιατί, άπαξ και ενώθηκαν, φαίνεται ότι από κοινού παραμέρισαν τον πολιτικό και ιδεολογικό χαρακτήρα του έργου του. Η δεύτερη μελέτη είναι της Μαριλίζας Μητσού και συνοψίζει το θέμα της με τον εύστοχο τίτλο, «Ρωμιοφιλία εναντίον Φιλελληνισμού». Αντικείμενο της μελέτης είναι η ανθολογία «Νεοέλληνες ποιητές», που τυπώθηκε το 1928 στη Λειψία, με πρόλογο του νομπελίστα Γκέρχαρτ Χάουπτμαν. Ανθολόγος και σε ένα μεγάλο κομμάτι της μεταφραστής είναι ο Καρλ Ντήτεριχ, μαθητής του Καρλ Κρουμπάχερ, που έζησε κατά διαστήματα στην Ελλάδα, πρώτα το 1898 και μετά, το 1924. Η ανθολογία περιλαμβάνει 200 ποιήματα 40 ποιητών, με πρεσβύτερο τον Στέφανο Μαρτζώκη, ήδη αποθανόντα από το 1913, και νεότερο τον Παναγιώτη Κανελλόπουλο. Με 12 ποιήματα ανθολογείται ο Καβάφης, με 10 ο Παλαμάς, ενώ ο μέσος όρος είναι 5 ποιήματα ανά ποιητή. Απουσιάζουν οι Καρυωτάκης, Λαπαθιώτης, Μελαχροινός, Φιλύρας, προβλέπεται, όμως, μια τελευταία ομάδα με ποίηση γυναικών. Κατά τη μελετήτρια, πρόκειται για την πρώτη συστηματική παρουσίαση της ελληνικής ποίησης του δημοτικισμού στη Γερμανία. Ο ανθολόγος πρότεινε την “ρωμιοφιλία” σε μια ολοένα υποχωρούσα φιλελληνική εποχή, αλλά, όπως φαίνεται, μάλλον απέτυχε. Εξαιρουμένου του προλόγου του Χάουπτμαν, που μένει προσκολλημένος στο κλασικό ιδεώδες, η ανθολογία επιχειρεί μια “νεορομαντική οριενταλίστικη προσέγγιση της ελληνικής πραγματικότητας”.\nΟ τόμος συμπληρώνεται με την αλληλογραφία Γιώργου Θεοτοκά -Ρόδη Ρούφου, σε πρώτη δημοσίευση. Αποτελείται από 35 γράμματα, 17 του πρώτου και 18 του δεύτερου, που ανταλλάχθηκαν στο διάστημα της δεκαετίας 1954-1964. Οι επιμελητές Δ. Καρανίκα και Χ. Λ. Καράογλου πιστεύουν ότι ένα μεγάλο μέρος της αλληλογραφίας λανθάνει. Η αλληλογραφία συμπληρώνεται με την εκτενή βιβλιοκρισία, σε δυο συνέχειες, του Αιμίλιου Χουρμούζιου για το μυθιστόρημα του Ρούφου «Χρονικό της Σταυροφορίας», η οποία δημοσιεύτηκε στην «Καθημερινή», και μια επιστολή του Ρούφου προς τον κριτικό. Θεωρώντας αυστηρή την εν λόγω κριτική ο Ρούφος, διοχέτευσε το θυμό του σε επιστολή. Τελικά, όμως, δεν την έστειλε, ύστερα από συμβουλή του Σεφέρη, που εκτιμούσε ότι θα ήταν μάταιος κόπος.\nΑποτολμήσαμε μια εκτενή παρουσίαση του περιοδικού, που πολλοί μπορεί να θεωρήσουν ότι δεν έχει θέση σε μια σελίδα βιβλίου. Ωστόσο, το περιοδικό, με έδρα τη Θεσσαλονίκη, δεν έχει ούτε την κυκλοφορία αλλά ούτε και την υποδοχή, που επιφυλάσσεται στα αθηναϊκά. Ύστερα, η προμετωπίδα του φιλολογικού εντύπου αποθαρρύνει όσους ζητούν να ενημερωθούν για τα λογοτεχνικά πράγματα. Ελπίζουμε η αναφορά μας σε άπαντα τα περιεχόμενα του τόμου κάπως να τους δελεάσει.\nΑναρτήθηκε από Μάρη Θεοδοσοπούλου στις 5:37 π.μ. Δεν υπάρχουν σχόλια:


3 ζώδια που κινούνται αθόρυβα και χωρίς να δίνουν στόχο | Μάντολες Blog\nΠροτιμούν να δρουν στο παρασκήνιο\nΤα ζώδια που θα σου αναφέρουμε παρακάτω νιώθουν μεγαλύτερη ασφάλεια στο παρασκήνιο, παρά στο προσκήνιο γιατί εκεί μπορούν να δρουν αθόρυβα και χωρίς να δίνουν στόχο.\nΔεν τραβούν ποτέ πάνω τους τα φώτα και αποφεύγουν την έκθεση όπως ο διάολος το λιβάνι γιατί δεν μπορούν να λειτουργήσουν ανενόχλητα και να κάνουν όσα θα ήθελαν με επιτυχία. Ποια είναι;\nΟ Σκορπιός λειτουργεί πάντα στο παρασκήνιο. Δεν ανοίγει ποτέ τα χαρτιά του. Δεν μιλάει σε κανέναν και δεν αποκαλύπτει τα σχέδιά του. Και αυτό γιατί τους βλέπει όλους ως εν δυνάμει «εχθρούς» και ότι μπορεί να τον προδώσουν ανά πάσα ώρα και στιγμή.\nΞέρει ότι τα πράγματα θα πάνε πολύ καλύτερα, αν παραμείνει στην σκιά και αν δεν τραβήξει την προσοχή πάνω του. Είναι σαν τον λύκο, μοναχικός και έτοιμος για επίθεση.\nΠάντα καταφέρνει αυτό που θέλει χωρίς ποτέ να δίνει στόχο. Εσύ μαθαίνεις τελευταίος μόνο το αποτέλεσμα. Ποτέ δεν θα ξέρεις τι έχει προηγηθεί…\nΟ Αιγόκερως είναι ένα άτομο προσγειωμένο που γενικά κοιτάει την δουλειά του και μένει μόνιμα στο παρασκήνιο. Δεν θέλει να τραβά καμία προσοχή, γι’ αυτό και είναι σχετικά απόμακρος, ψυχρός και λιγομίλητος με τους πολλούς.\nΔεν αποκαλύπτει τα σχέδιά του. Θέτει στόχους στο μυαλό του και κινεί τα νήματα έτσι ώστε να τους πετύχει, χωρίς όμως ποτέ να προκαλεί. Είναι μεθοδικός και δεν θέλει πολλές φανφάρες.\nΤο γεγονός ότι λειτουργεί στην σκιά τον βοηθά να πετυχαίνει με μεγαλύτερη ευκολία αυτό που θέλει χωρίς να συναντά εμπόδια.\nΟ Ιχθύς μοιάζει και δεν μοιάζει με τον Σκορπιό ή τον Αιγόκερω που αναφέραμε παραπάνω. Προτιμά να μένει στην σκιά για άλλους λόγους. Τα άλλα δυο ζώδια λειτουργούν μεν στο παρασκήνιο, όχι απαραίτητα για να βλάψουν κάποιον άλλο ή για να ρίξουν πισώπλατες μαχαιριές.\nΟ Ιχθύς επιλέγει να είναι χαμηλών τόνων για να τον υποτιμήσεις, να μην του δώσεις την απαραίτητη προσοχή και να μπορέσει να κάνει αυτά που θέλει με πλάγιο τρόπο.\nΚινείται στην σκιά, είναι μυστικοπαθής, δεν αποκαλύπτει τα πραγματικά του σχέδια και προσπαθεί να χειριστεί ανθρώπους και καταστάσεις στα κρυφά. Δεν θα αντιμετωπίσει κάποιον ευθέως και πάντα αμολάει μελάνι και θολώνει τα νερά!


Winmasters: Τελευταία πράξη για την «Ένωση»! - Προγνωστικά Άρχοντας\nWinmasters.gr: Champions League Μπενφίκα – ΑΕΚ\nΜπενφίκα – ΑΕΚ με πλήθος στοιχηματικών επιλογών\nΝα ολοκληρώσει με ένα θετικό αποτέλεσμα τις φετινές της υποχρεώσεις στο Τσάμπιονς Λιγκ θα προσπαθήσει απόψε στη Λισαβόνα η ΑΕΚ!\nΣε ένα αδιάφορο βαθμολογικά παιχνίδι κόντρα στην Μπενφίκα, η «Ένωση» θα επιδιώξει να μην αποχαιρετήσει την κορυφαία διασυλλογική διοργάνωση χωρίς να έχει αποσπάσει έστω και έναν βαθμό στη φάση των ομίλων.\nΘα κάνει λοιπόν την έκπληξη η ομάδα του Μαρίνου Ουζουνίδη;\nΗ winmasters διαθέτει μια ευρεία γκάμα στοιχηματικών επιλογών για το τελευταίο ευρωπαϊκό παιχνίδι της ΑΕΚ σχετικά με Ημίχρονα, Γκολ, Περιόδους και Κάρτες, δίνοντας διαρκώς τη δυνατότητα στους χρήστες για γρήγορες αγορές (fast markets)* και cashout*.\nPrevious : Sportingbet: Ρεάλ – ΤΣΣΚΑ με επιστροφή στοιχήματος!\nNext : Στοίχημα Champions League: Ότι αξίζει από απόδοση


Ο ΠΟΥ θα συνεχίσει να ηγείται της παγκόσμιας μάχης κατά του κορωνοϊού\nΑρχική News Ο ΠΟΥ θα συνεχίσει να ηγείται της παγκόσμιας μάχης κατά του κορωνοϊού\nΟ Παγκόσμιος Οργανισμός Υγείας θα συνεχίσει να ηγείται της παγκόσμιας μάχης κατά της πανδημίας του κορωνοϊού, η οποία “απειλεί να διαρρήξει τον ιστό της διεθνούς συνεργασίας”, δήλωσε σήμερα ο Τέντρος Αντανόμ Γκεμπρεγέσους, ο επικεφαλής του διεθνούς οργανισμού.\nΟ γενικός διευθυντής του ΠΟΥ ευχαρίστησε “τα πολλά κράτη μέλη που εξέφρασαν την υποστήριξή τους και την αλληλεγγύη τους” στη διήμερη ετήσια υπουργική συνέλευση του οργανισμού.\nΧαιρέτισε την απόφαση της Ευρωπαϊκής Ένωσης (ΕΕ), που εγκρίθηκε με συναίνεση από τα 194 κράτη μέλη του ΠΟΥ, η οποία ζητεί μια ανεξάρτητη αξιολόγηση της διεθνούς αντίδρασης, “συμπεριλαμβανομένης, χωρίς να περιορίζεται σε αυτήν, της απόδοσης ΠΟΥ”.\n“Θέλουμε λογοδοσία περισσότερο από οποιονδήποτε”, είπε ο Τέντρος. “Θα συνεχίσουμε να παρέχουμε στρατηγική ηγεσία για τον συντονισμό της παγκόσμιας αντίδρασης” στην πανδημία.\nΠροηγούμενο άρθροΒρετανία: Στους 545 οι θάνατοι από κορωνοϊό το τελευταίο 24ωρο\nΕπόμενο άρθροΤο απόγευμα οι ανακοινώσεις του Κυρ. Μητσοτάκη για εργασία, οικονομία και τουρισμό


Melani sti Dantela / Μελάνι στη δαντέλα 9786185104276 Lila Zervopoulou\nHomeBOOKSBooks in GreekModern Greek FictionMelani sti Dantela / Μελάνι στη δαντέλα\nMelani sti Dantela / Μελάνι στη δαντέλα\nΗ Δάφνη Αντωνίου είναι γραμματέας σε δι-κηγορικό γραφείο και εργάζεται σκληρά μετά από την οικονομική καταστροφή που υπέστη η οικογένειά της. Γνωρίζει, κάτω από περίεργες συνθήκες , τον Στέφανο Εμμανουηλίδη, τον ανιψιό του εργοδότη της και ο έρωτας ανάμεσά τους είναι κεραυνοβόλος. Εκείνος, ωραίος και πλούσιος, θα εγκαταλείψει στα σκαλιά της εκκλησίας την πλούσια αρραβωνιαστικιά του για χάρη της Δάφνης. Κι ενώ το μέλλον φαντάζει υπέροχο στη ζωή των δυο ερωτευμένων, όλα ανατρέπονται με έναν απίστευτο τρόπο. Η μοίρα των οικογενειών τους θα τους χωρίσει και οι δυο θα φτιάξουν τις ζωές τους με άλλους ανθρώπους…\nSmyrni. Kynigi Magisson / Σμύρνη. Κυνήγι Μαγισσών\nAggizo kai Mathaino: Schimata / Αγγίζω και μαθαίνω Σχήματα $17.85\nPsema me Oura! / Ψέμα με ουρά! $24.03\nThe Comedians / Οι θεατρίνοι $47.57


Κορονοϊός: 19 νέα κρούσματα - Τα 12 ταξιδιώτες από το Κατάρ - trikalaIN\n19 νέα κρούσματα κορονοϊού επιβεβαιώθηκαν τις τελευταίες 24 ώρες στην Ελλάδα, 12 εκ των οποίων αφορούν σε ταξιδιώτες που αφίχθηκαν με πτήση από το εξωτερικό συγκεκριμένα από την Ντόχα του Κατάρ.\nΠαράλληλα, επιβάλλεται προσωρινή αναστολή πτήσεων από το Κατάρ όπως ενημέρωσε σε ανακοίνωσή της η Πολιτική Γραμματεία,.\nΗ ενημέρωση από ΕΟΔΥ\nΠλέον, σύμφωνα με τον ΕΟΔΥ, ο συνολικός αριθμός των επιβεβαιωμένων κρουσμάτων ανέρχεται σε 2.937, εκ των οποίων τα 651 (22.2%) θεωρούνται σχετιζόμενα με ταξίδι από το εξωτερικό, 1.695 (57.7%) είναι σχετιζόμενα με ήδη γνωστό κρούσμα.\nΗ μέση ηλικία των επιβεβαιωμένων κρουσμάτων είναι 48 έτη, ενώ ποσοστό 55,3% αφορά άντρες.\nΣύμφωνα με τον ΕΟΔΥ το τελευταίο 24ωρο δεν διαπιστώθηκε κανένας νέος θάνατος στην χώρα, με τον συνολικό αριθμό των θυμάτων να παραμένει αμετάβλητος στους 179, ενώ η μέση ηλικία των θανόντων είναι τα 76 έτη.\nΠαράλληλα, σημειώνεται πως συνολικά 11 ασθενείς νοσηλεύονται διασωληνωμένοι, εκ των οποίων οι τρεις είναι γυναίκες.\nΤέλος, στην ημερήσια έκθεση του ΕΟΔΥ αναφέρεται πως συνολικά έχουν διενεργηθεί ί 185.590 κλινικοί έλεγχοι.


ΠΑΡΕΜΒΑΣΗ ΓΙΑ ΕΝΑΝ ΑΛΛΟ ΔΗΜΟ: Τα προβλήματα της Παιδείας και η στάση της Τοπικής Αυτοδιοίκησης\nΤα προβλήματα της Παιδείας και η στάση της Τοπικής Αυτοδιοίκησης\nΑπό τη δεκαετία του ’90 –τουλάχιστον- η Παιδεία υπόκειται σε αλλεπάλληλες επεμβάσεις της εκάστοτε κυβέρνησης, όλων των κυβερνήσεων, πάντα στο όνομα της αναβάθμισής της και ο κάθε φορά αρμόδιος υπουργός φιλοδοξεί να συνδέσει το όνομά του με τις "κοσμογονικές" αλλαγές που εξαγγέλλει και επιχειρεί.\nΗ συνεχής αποδόμηση, η συνεχής υποβάθμιση, η συνεχής αλλοίωση του χαρακτήρα της.\nΤου δημόσιου, του δωρεάν, του χωρίς αποκλεισμούς χαρακτήρα της.\nΟι επιπτώσεις της μνημονιακής περιόδου έχουν τα δικά τους ιδιαίτερα χαρακτηριστικά\n- τα μέτρα παίρνονται με καταιγιστικούς ρυθμούς και πλήττουν όλους τους τομείς.\nΚαταργείται το 40% των ειδικοτήτων των ΕΠΑΛ & ΕΠΑΣ, με συνέπεια να οδηγούνται στην απόλυση οι καθηγητές, να μένουν στον αέρα οι μαθητές και να "τρίβουν τα χέρια τους" οι ιδιοκτήτες των ιδιωτικών ΙΕΚ. Όχι μόνο αυτοί αλλά και οι επιχειρήσεις που μέσα από το θεσμό της μαθητείας θα αποκτήσουν φτηνά εργατικά χέρια 15χρονων και 16χρονων παιδιών.\nΤο "νέο" Λύκειο πριμοδοτεί την εξεταστικοκεντρική λογική. Θα ενισχύσει την ακριβοπληρωμένη αμάθεια και θα οδηγήσει εκτός σχολείου μεγάλο αριθμό μαθητών.\nΣτην πρωτοβάθμια εκπαίδευση καταργούνται σχολικές μονάδες -118 δημοτικά και νηπιαγωγεία έκλεισαν το περασμένο καλοκαίρι- καταργείται ουσιαστικά το ολοήμερο σχολείο και τα τμήματα ένταξης, συγχωνεύονται τμήματα και μειώνεται σημαντικά ο αριθμός των εκπαιδευτικών.\nΣτην προσχολική αγωγή οι κτιριακές υποδομές και το ελλιπές προσωπικό δεν επαρκούν για να καλύψουν όλα τα νήπια, στέλνοντάς τα στα ιδιωτικά νηπιαγωγεία και, βέβαια, αφήνοντας εκτός το σύνολο σχεδόν των προνηπίων.\nΤα μέτρα αυτά δημιουργούν τεράστια προβλήματα στους εκπαιδευτικούς και στις οικογένειές τους με απολύσεις, υποχρεωτικές μετακινήσεις, μετατάξεις από τη δευτεροβάθμια στην πρωτοβάθμια εκπαίδευση.\nΌλα αυτά γίνονται στο όνομα του "εξορθολογισμού" του σχολείου και της "αναβάθμισης" της μόρφωσης. Οδηγούν όμως στην υποβάθμιση και την απαξίωση του Δημόσιου Σχολείου και "στρώνουν το χαλί" στην ιδιωτική εκπαίδευση.\nΤο κίνημα της Παιδείας (εκπαιδευτικοί, γονείς, μαθητές)αντιστέκεται και διεκδικεί.\nΑπαιτεί δημόσια-δωρεάν Παιδεία, με ίσες ευκαιρίες, χωρίς αποκλεισμούς.\nΥποχρεωτική δίχρονη προσχολική Αγωγή.\nΥποχρεωτικό δωδεκάχρονο σχολείο.\nΔημόσια-δωρεάν μεταλυκειακή Τεχνική/Επαγγελματική Εκπαίδευση.\nΔημόσια-δωρεάν ενιαία Ανώτατη Εκπαίδευση.\nΗ Τοπική Αυτοδιοίκηση στη σημερινή κατάσταση, μπορεί να παίξει σημαντικό ρόλο στην ουσιαστική αναβάθμιση της παρεχόμενης μόρφωσης.\nΕίναι γνωστό ότι πολλές αρμοδιότητες έχουν αποδοθεί, στο όνομα της αποκέντρωσης, από την κεντρική διοίκηση στην Τ.Α.\nΔεν συνοδεύονται όμως αυτές από τους αντίστοιχους πόρους με αποτέλεσμα την υποβάθμιση και την αδυναμία λειτουργίας τους.\nΗ μείωση πάνω από 65% της κρατικής επιχορήγησης είναι ένα χαρακτηριστικό στοιχείο αυτής της λογικής.\nΠοια είναι όμως η αντίδραση σ’ αυτή την κατάσταση;\nΤόσο η ΚΕΔΕ όσο και η ΠΕΔΑ, που μας αφορά, έχουν εκτός κεντρικού πλαισίου τους την Παιδεία. Αποδέχονται να φορτώνονται με ευθύνες χωρίς να διεκδικούν ουσιαστικά, τα μέσα για την αντιμετώπισή τους. Οι όποιες αντιδράσεις τους (π.χ. στο θέμα της μεταφοράς των μαθητών) είχαν σαν στόχο να απαλλαγούν από το φορτίο χωρίς να ενδιαφέρονται για την επί της ουσίας επίλυση του προβλήματος.\nΣτα ίδια πλαίσια κινείται, δυστυχώς και η Δημοτική Αρχή της πόλης μας.\nΠεριορίζεται στη διαχείριση των προβλημάτων, που αφορούν κυρίως το κτιριακό και τις λειτουργικές ανάγκες των σχολείων, αλλά βρίσκεται μακριά από τη στήριξη και την πίεση για λύση των γενικότερων ζητημάτων.\nΤα σχολεία της πόλης μας αντιμετώπισαν από την αρχή της χρονιάς και συνεχίζουν να αντιμετωπίζουν βασικά προβλήματα:\n- Το ολοήμερο σχολείο δεν λειτουργεί.\n- Υπάρχουν ακόμη σχολεία που αντιμετωπίζουν πρόβλημα με τη μεταφορά των μαθητών τους .\n- Υπάρχουν σχολεία με ελλείψεις σε εκπαιδευτικούς, με αποτέλεσμα πολλές χαμένες ώρες.\n- Τα δύο ειδικά σχολεία, Μουσικό και Καλλιτεχνικό -"αποτελούν κόσμημα για το Δήμο μας" έχει πει πολλές φορές ο κύριος δήμαρχος- αντιμετωπίζουν σοβαρές ελλείψεις σε καθηγητές μουσικών και καλλιτεχνικών ειδικοτήτων και οδηγούνται έτσι σε ακύρωση του ρόλου τους.\n- Τις τελευταίες μέρες επιχειρείται η σύμπτυξη τμημάτων και η δημιουργία υπεράριθμων, δυσκίνητων και αντιεκπαιδευτικών συνόλων των 28-29 μαθητών.\n- Το γενικότερο πρόβλημα με την κάλυψη του αριθμού των νηπίων και προνηπίων αποτελεί πρόβλημα και για την πόλη μας.\nΑπ’ όλα αυτά τα προβλήματα η Δημοτική Αρχή βρίσκεται σε απόσταση και δεν φαίνεται να την αγγίζουν. Για δε τη συμβολή του στην ανάπτυξη και τη στήριξη ενός διεκδικητικού πλαισίου, μαζί με τους φορείς του κινήματος Παιδείας, ούτε λόγος.\nΕμείς θεωρούμε ότι τα ζητήματα της Παιδείας είναι αναπόσπαστο τμήμα μιας δημοτικής πολιτικής, που θέλει να αφουγκράζεται την κοινωνία και να παλεύει μαζί της. Η άποψή μας είναι ότι η Τ.Α. πρέπει μαζί με το σύνολο του κινήματος Παιδείας να πιέζει και να διεκδικεί τη λύση των προβλημάτων του χώρου.\nΑναρτήθηκε από paremvasi pallinis στις 8:21:00 μ.μ.


Ένα ενδιαφέρον δείπνο στο σπίτι του Αμερικανού πρέσβη | ΠΟΛΙΤΙΚΗ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 16/11/2009 22:46\nΈνα ενδιαφέρον δείπνο στο σπίτι του Αμερικανού πρέσβη\nΈνα περίεργο, αλλά ιδιαιτέρως ενδιαφέρον δείπνο, φαίνεται πως έγινε, σύμφωνα με πληροφορίες, στην αρχή της περασμένης εβδομάδος στην οικία του αμερικανού πρέσβη στην Αθήνα, κ. Ντάνιελ Σπέκχαρντ. Το κύριο θέμα του δείπνου εργασίας, ήταν το Αφγανιστάν (δευτερευόντως το Ιράκ) και ο ρόλος που μπορεί να παίξει η Ελλάδα. Ως γνωστόν, οι αμερικανοί ζητούν αύξηση της εμπλοκής της χώρας μας στο Αφγανιστάν και αποστολή μεγαλύτερου αριθμού ελληνικών δυνάμεων εκεί. Κατά τις ίδιες διπλωματικές πηγές, στην οικία του πρέσβη, εκτός της συζύγου του, ήταν γνωστός Ελληνας μεγαλοεπιχειρηματίας, ο οποίος δραστηριοποιείται στις μεταφορές με πλοία, αλλά και στο χώρο των τουριστικών επενδύσεων. Το πλέον ενδιαφέρον είναι ότι στη συνάντηση παραβρέθηκε πρώην αμερικανός πρέσβης στην Αθήνα, ο οποίος, όσο ήταν στη χώρα μας καλλιέργησε τη φήμη του διπλωμάτη που κρατάει μετριοπαθή στάση απέναντι στην Ελλάδα. Σήμερα υπηρετεί σε πόστο-φωτιά στη Μ.Ανατολή. Εξίσου σημαντικό είναι ότι στο δείπνο φέρεται να παραβρέθηκε και γνωστή κυρία, υψηλόβαθμη δημόσιος υπάλληλος, πρώην σύζυγος Ελληνα πολιτικού που διεζεύχθη με τον τελευταίο επεισοδιακά. Ερωτήματα βεβαίως, γεννά τόσο η παρουσία της συγκεκριμένης κυρίας εκεί (αραγε ήταν η "εκπρόσωπος" της χώρας μας ή άλλης "δύναμης";), όσο και η ίδια η σύνθεση του τραπεζιού του δείπνου. Πόσο μάλλον, εάν πράγματι το θέμα ήταν το Αφγανιστάν. Να σημειωθεί πως δεν υπήρχε η παραμικρή παρουσία Ελληνα πολιτικού ή υπουργού, πρώην και νυν. ΔΙΑΒΑΣΤΕ ΑΚΟΜΑ\nΚαμιά δουλειά δεν έχουμε εκεί.\nΟλοι οι πολιτικοι μας μακρυα απο την καυτη πατατα....! Μακαρι και η Ελλαδα να μεινει μακρυα....Καποια μερα ολες αυτες -οι παραπλευρες απωλειες-θα γυρισουν μπουμεραγκ στον δυτικο,τρομαρα μας,πολιτικο...Οπου υπαρχει πετρελαιο,ανακαλυπτουμε τρομοκρατες....\nΣοφά επραξε ο Βενιζέλος και απέφυγε την μετακίνηση του ΤΕΣΑΦ, οιωνεί εμπλοκή σε επιχειρήσεις...Δεν είμεθα για τέτοια ! Αυτά είναι για σοβαρά κράτη, με επαγγελματίες στρατιωτικούς και πάλι μετράτε τεμάχια απο αμερικανούς, βρεττανούς, 10 Γάλλους, Ιταλούς κλπ. Βρωμάει η δουλειά, φανταστήτε να πάνε σε επιχειρήσεις οι ξυπόλητοι οι δικοί μας χωρίς αντιναρκικά οχήματα, με μαγγιές και "ελληνική πατέντα" και αλλες μπούρδες που καταλήγουν σε Ιμια και σε διάτρητο Αιγαίο...\nΕίναι η γνωστή κυρία "την πέφτουμε παντού" που παλαιότερα είχε βγεί ότι την "έπεσε" και σε πρέσβη; Είναι το γνωστόν γύναιον που δεν έφαγε τόσες όσες έπρεπε για να βάλει μυαλό; Είναι η "δημόσιος υπάλληλος" που διαχειρίζεται την δημόσια περιουσία μας ωσάν να ηταν ιδιωτική; Τελικά, για ποιούς δουλεύει; Για την Ελλάδα ή άλλους κει κατω στη Μ.Ανατολή; Πολύ σημασία, θα μου πείτε, δίνω σε τσόκαρα, ε;\nΟ επιχειρηματίας, έτσι όπως τον περιγράφετε, μου θυμίζει εντονότατα εκείνον, για τον οποίον δούλευε ο άλλοτε αμερικάνος πρέσβης στην Αθήνα, Τόμας Μίλερ, και το αδερφάκι του ΓΑΠ.\nΝαι, να εμπλακούμε στο Αφγανιστάν και μετά να γεμίσει η Ελλάδα με καμικάζι αφγανούς! Δεν ξέρω αν έχουν καταλάβει μερικά "κοράκια", αλλά η Ελλάδα έχει γεμίσει μουτζαχεντίν έτοιμους για όλα!\nΕιναι φανερό πως μιλάτε για την κυρία Τομαή - Κωνσταντοπούλου, που βλέπει τώρα γεματη ικανοπίηση να έρχεται ο Σαμαράς στη ΝΔ, ο άνθρωποσ που την τοποθέτησε στο ΥΠΕΞ, σε περίοδο διακοπών Αυγούστου κι αφού ακύρωσε τδυο διαγωνισμούς!Μα η κυρία τη σχέση της με τον.. αμερικάνο τη φώναζε στους διαδρόμους του υπουργείου. Δεν την έκρυψε. Ήλπιζε να τη βοηθήσει σε περεταίρω ανέλιξη!\nFactorx @ Lomvardos\nΔεν μιλάμε γι αυτήν. Και αν μιλούσαμε δεν θα το αποκαλύπταμε. Μην λες όμως ανοησίες για την εποχή που ο Σαμαράς ήταν στο ΥΠΕΞ γιατι έκανα τόρε ρεπορτάζ υπουργείου Εξωτερικών και τα ξέρω απ΄ έξω. Η κυρία πιου λες ηταν στην γωνια και ψαχνόταν.\nfactorx: τώρα με συγχωρείς; να μάς κάνουν αγωγή θές, ή τον χαζό κάνεις; Μόνο εσύ τα ξέρεις αυτα; Καλά λοιπόν σε έχω σε μοντερεσιον\nΓΡΑΨΕ ΑΚΥΡΟΝ. ΤΟ ΔΙΣ ΕΞΑΜΑΡΤΕΙΝ ΟΥΚ ΑΝΔΡΟΣ ΣΟΦΟΥ.\n@factorxΤι βλεπουν τα χρυσα μου ματακια;Εχω δει γυφτοσκοπιανους να διεκδικουν το ονομα της Μακεδονιας.Εχω δει σεχτες της πλακας να διεκδικουν το ονομα της ΟΠΛΑ,και τοσα αλλα.Αλλα να διεκδικειται και το ονομα ΛΑΛΙΔΗΣ δεν το περιμενα.Ημαρτον.\nδεν είσαι εσύ;


Φωτιά στη Σταμάτα: Συναγερμός καίγονται σπίτια στον Διόνυσο ΒΙΝΤΕΟ\nby Thalia P. 27 Ιουλίου, 2021, 2:57 μμ 20 Views\nφωτιά στη Σταμάτα,φωτιά στο Διόνυσο\nΣυνεχίζει να καίει η φωτιά στη Σταμάτα ότι βρίσκει στο διάβα της. Η φωτιά έχει ήδη μπει στις αυλές των σπιτιών και γίνεται μεγάλη προσπάθεια για την κατάσβεση της. Έχει διακοπεί η κυκλοφορία των οχημάτων στην οδό Μακαρίου από τη Λ. Δροσιάς-Σταμάτας και στην οδό Αγίου Ιωάννου από την οδό Κωνσταντινουπόλεως.\nΗ πυρκαγιά ξεκίνησε κοντά στο νεκροταφείο της Σταμάτας στο Δήμου Διονύσου. επιχειρούν 68 πυροσβέστες με 22 οχήματα, 3 ομάδες πεζοπόρων τμημάτων, εθελοντές πυροσβέστες και υδροφόρες ΟΤΑ, ενώ τα εναέρια μέσα που συνδράμουν είναι 5 ελικόπτερα και 4 αεροσκάφη.\nPrevious article Η Άννα Βίσση και Η Σοφία Καρβέλα ποζάρουν σαν αδερφές! Φωτογραφία με το μπικίνι και τον εγγονό της\nNext article Μαριέττα Χρουσαλά: Οι τρυφερές ευχές για την ονομαστική εορτή του συζύγου της\n16 τραυματίες από την φωτιά στη Ζήρεια – Συνεχίζεται η μάχη με τις φλόγες


11η Σεπτεμβρίου, 20 Χρόνια Μετά: Ο Μπάιντεν καλεί τους Αμερικανούς σε ενότητα - FinancialNews | Πολιτική, Επιχειρηματική και Οικονομική Επικαιρότητα | Ειδήσεις Κύπρος | Νέα\nHomeΕΙΔΗΣΕΙΣ11η Σεπτεμβρίου, 20 Χρόνια Μετά: Ο Μπάιντεν καλεί τους Αμερικανούς σε ενότητα\n11η Σεπτεμβρίου, 20 Χρόνια Μετά: Ο Μπάιντεν καλεί τους Αμερικανούς σε ενότητα\n11η Σεπτεμβρίου «Η ημέρα που άλλαξε τον κόσμο»…. Η μόνιμη επωδός που συνοδεύει από τότε την επέτειο της τρομοκρατικής επίθεσης στις ΗΠΑ. Στην 20η επέτειο, ο Πρόεδρος των ΗΠΑ απευθύνει μήνυμα ενότητας στους Αμερικανούς.\nΜπάιντεν: Ενότητα η μεγαλύτερη δύναμη μας\nΟ Τζο Μπάιντεν κάλεσε τους Αμερικανούς σε ενότητα, “τη μεγαλύτερη μας δύναμη”, σε ένα βιντεοσκοπημένο μήνυμά του που μεταδόθηκε χθες, παραμονή της εικοστής επετείου των επιθέσεων της 11ης Σεπτεμβρίου 2001.\n“Αυτό είναι για μένα το βασικό δίδαγμα της 11ης Σεπτεμβρίου. Είναι ότι όταν είμαστε πιο ευάλωτοι (…), η ενότητα είναι η μεγαλύτερη μας δύναμη”, είπε ο Αμερικανός πρόεδρος, σε ένα βίντεο διάρκειας άνω των έξι λεπτών, που μαγνητοσκοπήθηκε στον Λευκό Οίκο.\nΟ Τζο Μπάιντεν και η σύζυγός του Τζιλ θα μεταβούν το Σάββατο σε τρεις εμβληματικές τοποθεσίες των τρομοκρατικών επιθέσεων της 11ης Σεπτεμβρίου 2001: στη Νέα Υόρκη, στο Πεντάγωνο και στην Πενσιλβανία, όπου ένα αεροσκάφος που είχε καταληφθεί από τζιχαντιστές συνετρίβη πριν από είκοσι χρόνια. Ωστόσο ο Πρόεδρος, που έχει επικριθεί έντονα για τη διαχείρισή του στην χαοτική αποχώρηση των αμερικανικών δυνάμεων από το Αφγανιστάν και ο οποίος αγωνίζεται για την καταπολέμηση της πανδημίας της Covid-19, δεν αναμένεται να προβεί σε δημόσιες δηλώσεις στις προγραμματισμένες τελετές.\n“Ενότητα δεν σημαίνει ότι όλοι πρέπει να πιστεύουμε το ίδιο πράγμα, αλλά είναι σημαντικό να σεβόμαστε ο ένας τον άλλον και να έχουμε πίστη ο ένας στον άλλον”, τόνισε ο Μπάιντεν στο βιντεοσκοπημένο του μήνυμα προς μια Αμερική βαθιά διχασμένη.\nΗ μοιραία μέρα για τις ΗΠΑ και τον κόσμο\nΣτις 11 Σεπτεμβρίου 2001, Ισλαμιστές τρομοκράτες επιβιβάζονται σε δυο αεροσκάφη των American Airlines και σε δύο αεροσκάφη των United Airlines, τα οποία απογειώθηκαν από τη Βοστόνη, την Ουάσινγκτον και το Νιου Τζέρσεϊ. Αποτελούνταν από τρεις ομάδες των πέντε ατόμων και μια ομάδα τεσσάρων ατόμων, ενώ ανάμεσα τους υπήρχαν και εκπαιδευμένοι πιλότοι. Μετά την απογείωση πήραν με τη βία τον έλεγχο των αεροπλάνων και άλλαξαν πορεία. Μισή ώρα αργότερα, ένα αεροπλάνο κατευθυνόταν στο Παγκόσμιο Κέντρο Εμπορίου στη Νέα Υόρκη. Στις εννιά παρά δέκα το πρωί έπεσε στον βόρειο ουρανοξύστη των Δίδυμων Πύργων.\nΤα μέσα ενημέρωσης όλου του κόσμου σταμάτησαν το πρόγραμμά τους για να μεταδώσουν τα πρώτα λεπτά μετά την επίθεση. Λίγο αργότερα, ένα δεύτερο αεροσκάφος έπεσε στον Νότιο Πύργο και εκατομμύρια τηλεθεατές σε όλον τον κόσμο παρακολούθησαν την επίθεση σε πραγματικό χρόνο. Στη Νέα Υόρκη επικρατούσε χάος και ένα τεράστιο σύννεφο καπνού κάλυψε την πόλη. Εκατοντάδες πολίτες έχασαν ακαριαία τη ζωή τους, ενώ χιλιάδες εγκλωβίστηκαν στους ορόφους των κτιρίων. Τα σωστικά συνεργεία κατέφθασαν στο σημείο για να σβήσουν τις φωτιές και να σώσουν τους χιλιάδες ανθρώπους που είχαν εγκλωβιστεί μέσα στα κτίρια. Πολλοί είχαν εγκλωβιστεί στους ψηλούς ορόφους και άρχισαν να πηδούν στο κενό για να «γλιτώσουν» από τη φωτιά.\nΛίγη ώρα μετά, τα κτήρια κατέρρευσαν. Χιλιάδες πολίτες εγκλωβίστηκαν στα χαλάσματα. Παράλληλα, οι υπόλοιποι αεροπειρατές είχαν πάρει υπό τον έλεγχό τους τα άλλα δύο αεροσκάφη και πετούσαν προς το Πεντάγωνο και την Ουάσινγκτον. Μισή ώρα αργότερα, η μία πτήση έπεσε στο Πεντάγωνο σκοτώνοντας 125 στρατιωτικούς και πολίτες. Οι επιβάτες του τέταρτου αεροσκάφους έμαθαν από τηλεφωνικές κλήσεις των συγγενών τους, τις επιθέσεις στη Νέα Υόρκη και προσπάθησαν να πάρουν τον έλεγχο του αεροπλάνου από τους αεροπειρατές. Οι επιβάτες επιτέθηκαν στους αεροπειρατές, οι οποίοι έπειτα από μερικούς ελιγμούς έριξαν το τέταρτο αεροπλάνο σε ακατοίκητη περιοχή στην Πενσυλβάνια με αποτέλεσμα 45 επιβάτες να σκοτωθούν.\nΌπως αποδείχτηκε οι αεροπειρατές ήταν Ισλαμιστές με καταγωγή από τη Σαουδική Αραβία και τα αραβικά έθνη και ζούσαν στην Αμερική μερικούς μήνες πριν την επίθεση. Οι τρομοκράτες συνδέονταν με την Αλ Κάιντα, την οργάνωση του Οσάμα Μπιν Λάντεν που αποτελούταν από εξτρεμιστές Άραβες και Αφγανούς, και μάχονταν εναντίον της Αμερικής, λόγω της υποστήριξης των αμερικανών κυβερνήσεων στο Ισραήλ, την εμπλοκή τους στο πόλεμο του Κόλπου και τηστρατιωτική παρουσία τους στη Μέση Ανατολή….\nΛίγες ημέρες μετά τις τρομοκρατικές επιθέσεις ο Μπιν Λάντεν σε βίντεο που δημοσιεύτηκε σε όλα τα μέσα, ανέλαβε την ευθύνη της επίθεσης. Ο Μπους υποσχέθηκε να ανατρέψει το καθεστώς των Ταλιμπάν και να καταστρέψει το τρομοκρατικό δίκτυο της Αλ Κάιντα. Με την υποστήριξη της διεθνούς κοινής γνώμης, ξεκίνησε ο «πόλεμος κατά της τρομοκρατίας» εναντίον του Αφγανιστάν και του Ιράκ. Μετά την επίθεση, νεαροί Αμερικανοί, στρατολογήθηκαν και στάλθηκαν να πολεμήσουν στο Αφγανιστάν και στο Ιράκ, το οποίο όμως δεν είχε καμία συμμετοχή σε αυτές τις επιθέσεις. Οι Αμερικανοί εξαπέλυσαν ανθρωποκυνηγητό για τον εντοπισμό του Μπιν Λάντεν και των μελών της οργάνωσης. Οι Αμερικανοί κατάφεραν να εντοπίσουν τον Μπιν Λάντεν δέκα χρόνια αργότερα στο Πακιστάν και τον εκτέλεσαν….


Η Ρίο Άβε «σπρώχνει» τον Ματέους Ρέις στην Πόρτο - Fosonline\nΗ Ρίο Άβε «σπρώχνει» τον Ματέους Ρέις στην Πόρτο\nΔευτέρα, 05 Οκτωβρίου 2020 11:50\nΜετά τη μεταγραφή του Τέγιες από την Πόρτο στην Μάντσεστερ Γιουνάιτεντ, η Ρίο Άβε θα επιχειρήσει να «σπρώξει» στους «δράκους» τον Ματέους Ρέις, που έφτασε μία ανάσα από τον Ολυμπιακό.\nΟ Ολυμπιακός κινήθηκε για την απόκτηση των Ζαϊντού και Ματέους Ρέις για την ενίσχυση του αριστερού άκρου της άμυνας, αλλά είναι πολύ πιθανό να τους βρει μπροστά του στους ομίλους του Champions League. Τον Ζαϊντού σίγουρα θα τον συναντήσει στο αντάμωμα με την Πόρτο.\nΌσο για τον Ματέους Ρέις; Ο Βραζιλιάνος αριστερός μπακ που έμεινε στο… ράφι εξαιτίας των λανθασμένων χειρισμών της Ρίο Άβε στις συζητήσεις με τον Ολυμπιακό, ελπίζει ότι θα μετακομίσει στην Πόρτο, μολονότι ότι γνωρίζει πώς θα αποτελέσει τυπικά το «μπακ απ» του Ζαϊντού.\nΤο ίδιο ευελπιστεί και η Ρίο Άβε, καθώς πλέον δεν υπάρχει σημείο επαφής με τον παίκτη, το συμβόλαιο του οποίου ολοκληρώνεται το καλοκαίρι του 2021. Δεν έμειναν και πολλές ώρες για το κλείσιμο της μεταγραφικής περιόδου. Το βράδυ της Δευτέρας (5/10) πέφτει η αυλαία στο πορτογαλικό «παράθυρο».\nΟπότε, ό,τι είναι να γίνει, θα γίνει γρήγορα… Αν ο Ματέους Ρέις δεν πάει πουθενά, τότε μην αποκλείσετε να τον δείτε τον Γενάρη να υπογράφει ως ελεύθερος στον Ολυμπιακό με… θέα το καλοκαίρι του 2021.


Πόσες θερμίδες ανά ημέρα για να χάσετε βάρος; - Τροποσ Ζωησ\nΠόσες θερμίδες ανά ημέρα για να χάσετε βάρος;\nΕάν βρεθείτε στον κύκλο γυμναστικής yo-yo για διόγκωση και κοπή αλλά δεν βλέπετε αποτελέσματα, τότε οι πιθανότητες είναι ότι η πρόσληψή σας χρειάζεται αναβάθμιση. Τις περισσότερες φορές, δεν είναι οι θερμίδες που σας επαναφέρουν. Το να μην γνωρίζετε πόσες θερμίδες πρέπει να τρώτε σε μια μέρα είναι ένας σίγουρος τρόπος για να χτυπήσετε τα φρένα στην πρόοδό σας. Το ακούμε συνεχώς. είστε ό, τι τρώτε, αλλά όταν πρόκειται για τον ιδανικό αριθμό θερμίδων ανά ημέρα, είναι αλήθεια. ο ο μέσος άνθρωπος χρειάζεται περίπου 2.500 ημερήσιες θερμίδες ανά μέρα. Αλλά, προτού μπείτε στην επιστήμη, ας σημειώσουμε μερικά από τα βασικά.\n34 καλύτερες ασκήσεις σωματικού βάρους για άνδρες\nΗ απόλυτη προπόνηση σωματικού βάρους του Charles Bronson\nΗ θερμίδα είναι μια μονάδα που μετρά την ενέργεια. Απλό, το ξέρουμε, αλλά είναι πολύ σημαντικό να το καταλάβουμε. Συνήθως βλέπουμε τον όρο θερμίδες όταν συζητάμε το ενεργειακό περιεχόμενο των τροφίμων και ποτών που καταναλώνουμε. Από διατροφική άποψη, όλοι οι τύποι τροφίμων - είτε είναι λίπη, πρωτεΐνες, υδατάνθρακες ή σάκχαρα - είναι σημαντικές πηγές θερμίδων, τις οποίες πρέπει να ζουν και να λειτουργούν οι άνθρωποι.\nΕάν θέλετε πραγματικά να βουτήξετε βαθιά στα βιβλία της ιστορίας, ξεκινά το 1863 όταν οι επιστήμονες καθόρισαν για πρώτη φορά μια θερμίδα ως την ποσότητα θερμότητας που απαιτείται για την αύξηση της θερμοκρασίας 1 κιλού νερού από 0 σε 1 βαθμό Κελσίου. Στη συνέχεια, το 1925, οι θερμίδες ορίστηκαν επιστημονικά σε όρους joules, μονάδες που συνήθως χρησιμοποιούσαν οι φυσικοί για να περιγράψουν το μέγεθος της εργασίας που απαιτείται για να ωθήσουν ένα νεώτερο σε ένα μέτρο. Γι 'αυτό εδώ στην Αυστραλία και στην Ευρώπη, χρησιμοποιούμε τον όρο «kilojoules».\nΠόσες θερμίδες ανά ημέρα;\nΔεν υπάρχει σκληρός και γρήγορος κανόνας για τον προσδιορισμό της ακριβούς ποσότητας θερμίδων που πρέπει να τρώτε ανά ημέρα. Παράγοντες όπως ο τρόπος ζωής, η γενετική, το φύλο και το βάρος θα παίξουν τελικά σημαντικό ρόλο στην θερμιδική σας κατάσταση. Ο ευκολότερος τρόπος για να δείτε τα πράγματα είναι να ξεκινήσετε με τον στόχο σας. Θέλεις να;\nπροσθέστε μυ, ή\nδιατηρείτε τη μάζα;\nΟ στόχος σας θα καθορίσει τελικά τον αριθμό των θερμίδων που πρέπει να τρώτε ανά ημέρα, ωστόσο, κατά γενικό κανόνα, οι διαιτολόγοι θα εργαστούν σε επίπεδα «συντήρησης». Αναφέρεται επίσης ως συνολική ημερήσια δαπάνη ενέργειας (TDEE) ή πόσες θερμίδες πρέπει να τρώτε για να διατηρήσετε το τρέχον βάρος σας. Σύμφωνα με το Υπουργείο Υγείας της Αυστραλιανής Κυβέρνησης, για τη συντήρηση, η μέση γυναίκα πρέπει να τρώει περίπου 2.000 θερμίδες την ημέρα, με το ο μέσος άντρας χρειάζεται 2.500 ημερήσιες θερμίδες . Για αναφορά, ο «μέσος» άνθρωπος που χρησιμοποιείται για αυτό το σχήμα έχει ύψος 5 πόδια 10 ίντσες και ζυγίζει 154 λίβρες. Η γυναίκα αναφοράς έχει ύψος 5 πόδια 4 ίντσες και ζυγίζει 126 κιλά. Εάν ο στόχος σας δεν είναι συντήρηση, ωστόσο, αυτός ο αριθμός θα χρειαστεί λίγη προσαρμογή.\nΑυστραλιανές διατροφικές οδηγίες\nΤι είναι το BMR;\nΕίτε ο στόχος σας είναι να χάσετε βάρος ή να προσθέσετε μυ, το πρώτο πράγμα που πρέπει να κάνετε είναι να μάθετε ποιες είναι οι ανάγκες σας σε θερμίδες TDEE. Το TDEE υπολογίζεται πρώτα υπολογίζοντας το βασικό μεταβολικό ρυθμό (BMR) και, στη συνέχεια, πολλαπλασιάζοντας αυτήν την τιμή με πολλαπλασιαστή δραστηριότητας.\nΤο BMR σας αντιπροσωπεύει πόσες θερμίδες καίει το σώμα σας όταν βρίσκεται σε ηρεμία. Αυτό είναι σημαντικό για τον προσδιορισμό του αριθμού των θερμίδων που πρέπει να τρώτε ανά ημέρα, διότι σας δίνει καλύτερη κατανόηση του τρόπου κατανάλωσης και του τρόπου άσκησης. Υπάρχουν τρεις τύποι για τον προσδιορισμό του BMR σας. η εξίσωση Mifflin-St Jeor, η αναθεωρημένη εξίσωση Harris-Benedict και η φόρμουλα Katch-McArdle. Όλα αυτά παρουσιάζονται χρησιμοποιώντας μετρήσεις μετρήσεων, όπου;\nΤο W είναι σωματικό βάρος σε kg\nΤο H είναι ύψος σώματος σε cm\nΤο Α είναι ηλικία\nΤο F είναι σωματικό λίπος σε ποσοστό\nΕξίσωση Mifflin-St Jeor:\nΓια τους άνδρες : BMR = 10W + 6.25H - 5A + 5\nΓια γυναίκες : BMR = 10W + 6.25H - 5A - 161\nΑναθεωρημένη εξίσωση Harris-Benedict:\nΓια τους άνδρες : BMR = 13.397W + 4.799H - 5.677A + 88.362\nΓια γυναίκες : BMR = 9.247W + 3.098H - 4.330A + 447.593\nBMR = 370 + 21,6 (1 - F) Δ\nΚάθε τύπος BMR θα έχει ένα ελαφρώς διαφορετικό αποτέλεσμα, επομένως είναι σημαντικό να λάβετε τις μετρήσεις ως οδηγό. Ορισμένοι παράγοντες όπως η μυϊκή μάζα, η ηλικία, η διατροφή, τα συμπληρώματα και η γενετική μπορούν όλοι να παρακάμπτουν τα αποτελέσματα, οπότε να γνωρίζετε ότι αυτός ο αριθμός μπορεί να μην είναι 100% ακριβής. Επιπλέον, το επίπεδο δραστηριότητάς σας παίζει επίσης σημαντικό ρόλο. Εάν είστε υπάλληλος γραφείου που οδηγεί το γραφείο εννέα ώρες την ημέρα, πιθανότατα θα κάψετε πολύ λιγότερες θερμίδες από κάποιον που είναι πλινθοκτίστης ή χειρώνακτας. Εάν θέλετε να βρείτε ένα ακριβές σχήμα BMR, συνιστάται να επισκεφτείτε έναν πάροχο υγειονομικής περίθαλψης που μπορεί να πραγματοποιήσει τις κατάλληλες εξετάσεις.\nΠόσες θερμίδες για να χάσετε βάρος;\nΤώρα μπαίνουμε στα καλά πράγματα. Μόλις έχετε σταθερό κράτημα στο BMR σας, μπορείτε να αναρωτηθείτε σωστά πόσες θερμίδες πρέπει να τρώω την ημέρα για να χάσω βάρος. Από βασική φυσιολογική άποψη, η απώλεια βάρους συμβαίνει μόνο όταν καταναλώνετε περισσότερες θερμίδες από ότι καταναλώνετε.\nΚατά γενικό κανόνα, η κατανάλωση περίπου 500 θερμίδων ημερησίως λιγότερο από το TDEE θα έχει ως αποτέλεσμα την απώλεια ενός κιλού βάρους την εβδομάδα. Παρόλο που είναι σημαντικό να σημειωθεί ότι η μείωση της πρόσληψης θερμίδων κατά περισσότερο θα επιταχύνει την απώλεια βάρους σας, δεν συνιστάται να βουτάτε περισσότερες από 500 θερμίδες την ημέρα κάτω από το TDEE. Με αυτόν τον τρόπο μπορείτε να διασφαλίσετε ότι δεν λιμοκτονείτε και εξακολουθείτε να διατηρείτε την απαιτούμενη ποσότητα θερμίδων που απαιτούνται για τη διατήρηση των μυών, τη μείωση της κόπωσης και τη διατήρηση της υγείας.\n5 συμβουλές για τη μείωση θερμίδων για να χάσετε βάρος\nΈνας από τους απλούστερους τρόπους για να αυξήσετε την πρόσληψη θερμίδων είναι να πίνετε περισσότερο νερό. Η παραμονή ενυδατωμένη μπορεί να σας βοηθήσει να αισθανθείτε πιο γεμάτοι για μεγαλύτερο χρονικό διάστημα, που σημαίνει ότι δεν τρώτε συνεχώς. Επιπλέον, όσο μεγαλύτερη είναι η κατανάλωση νερού, τόσο καλύτερο γίνεται το σώμα σας στη ρύθμιση της απαιτούμενης πρόσληψης τροφής. Μια μελέτη 12 εβδομάδων από τα Εθνικά Ινστιτούτα Υγείας αποκάλυψε ότι η κατανάλωση 17 ουγγιών (0,5 λίτρα) νερού μισή ώρα πριν από τα γεύματα βοήθησε τους ανθρώπους να χάσουν 44% περισσότερο βάρος.\nΌσον αφορά την απώλεια βάρους, ο μεγαλύτερος φίλος σας στην προσπάθεια είναι σίγουρα πρωτεΐνη. Η προσθήκη πρωτεΐνης στη διατροφή σας είναι ο απλούστερος και πιο αποτελεσματικός τρόπος για να χάσετε βάρος με ελάχιστη προσπάθεια. Μελέτες δείχνουν ότι η πρωτεΐνη μπορεί να βοηθήσει στην αύξηση του μεταβολικού ρυθμού, ενώ ταυτόχρονα περιορίζει την όρεξή σας. Αυτό συμβαίνει επειδή η πρωτεΐνη απαιτεί ενέργεια για μεταβολισμό, οπότε η κατανάλωση δίαιτας με υψηλή περιεκτικότητα σε πρωτεΐνες μπορεί να αυξήσει τις θερμίδες που καίγονται κατά 80-100 θερμίδες την ημέρα.\n3. Φάτε μεγαλύτερα γεύματα\nΑυτή η συμβουλή δεν ισοδυναμεί απαραίτητα με την κατανάλωση περισσότερων. Στην πραγματικότητα, αυτό σημαίνει ακριβώς το αντίθετο. Για να μειώσετε τον αριθμό των θερμίδων που καταναλώνετε, εστιάστε στην κατανάλωση μεγαλύτερων γευμάτων σε καθορισμένες ώρες γεύματος. Με αυτόν τον τρόπο, είναι λιγότερο πιθανό να σνακ και να γεμίζετε με ζαχαρούχα ποτά και λιχουδιές.\nΠροκειμένου να αντισταθμιστεί η μείωση των θερμίδων που καταναλώνετε, το σώμα σας θα κάνει αυτό το δύσκολο πράγμα που αντισταθμίζει εξοικονομώντας ενέργεια, κάνοντάς σας να κάψετε λιγότερα. Για να το καταπολεμήσετε, πρέπει να ασκήσετε τους μυς σας ανυψώνοντας βάρη. Η ανύψωση των βαρών έχει αποδειχθεί επανειλημμένα για την πρόληψη της απώλειας μυών και τη διακοπή της επιβράδυνσης του μεταβολισμού σας κατά τη διάρκεια του μακροπρόθεσμου περιορισμού θερμίδων.\n5. Αποφύγετε τους υδατάνθρακες\nΗ μείωση της πρόσληψης υδατανθράκων είναι μια πολύ αποτελεσματική μέθοδος για τη μείωση των θερμίδων σας. Η διατροφή με χαμηλή περιεκτικότητα σε υδατάνθρακες έχει αποδειχθεί ότι βοηθά τους ανθρώπους να χάσουν βάρος πιο αποτελεσματικά. Επιπλέον, οι δίαιτες με χαμηλή περιεκτικότητα σε υδατάνθρακες έχουν επίσης αποδείξει ότι έχουν πολλά άλλα οφέλη για την υγεία, ειδικά για άτομα με διαβήτη τύπου 2 ή μεταβολικό σύνδρομο.\nΗλεκτρονική αριθμομηχανή θερμίδων\nΓια να διευκολύνουμε τα πράγματα, προσθέσαμε αυτήν την εύχρηστη ηλεκτρονική αριθμομηχανή θερμίδων. Αντί να καταλάβετε μόνοι σας το TDEE, απλώς εισαγάγετε το φύλο, το ύψος, το βάρος, την ηλικία και το επίπεδο καθημερινής δραστηριότητας και το εργαλείο θα υπολογίσει το BMR σας, αναφέροντας λεπτομερώς τις καθημερινές θερμίδες συντήρησης. Εάν αναρωτιέστε πόσες θερμίδες την ημέρα, μπορείτε να το βρείτε εδώ. Όπως αναφέρθηκε παραπάνω, για να προσδιορίσετε πόσες θερμίδες για να χάσετε βάρος, αφαιρέστε περίπου 500 από το TDEE σας. Είναι τόσο απλό!\nΗλεκτρονικός μετρητής θερμίδων\nΑν και διαφέρει ανάλογα με την ηλικία και το επίπεδο δραστηριότητας, τα ενήλικα αρσενικά απαιτούν γενικά 2.000-2500 θερμίδες την ημέρα για να διατηρήσουν το βάρος, ενώ οι ενήλικες γυναίκες χρειάζονται περίπου 1.600-2.400 σύμφωνα με το Υπουργείο Υγείας των ΗΠΑ.\nΤι είναι το θερμιδικό έλλειμμα;\nΤο έλλειμμα θερμίδων είναι η κατάσταση όπου καταναλώνετε περισσότερες θερμίδες από ό, τι καταναλώνετε.\nΗ κατανάλωση κρύου νερού καίει θερμίδες;\nΜελέτες δείχνουν ότι η κατανάλωση κρύου νερού θα κάψει περισσότερες θερμίδες από το ζεστό νερό. Το αποτέλεσμα προέρχεται κυρίως από το σώμα που χρειάζεται να ζεσταίνει το νερό στο πεπτικό σας σύστημα.\nυποχωρώντας βουητό τρίχωμα πριν και μετά\nαστείες γραμμές παραλαβής για άνδρες\nπώς θα απαλλαγώ από το λίπος στο πηγούνι\nσκηνές για την κορυφή των τζιπ


18χρονος... ξετίναξε την πιστωτική 51χρονου!\nΒρήκε τους αριθμούς της πιστωτικής κάρτας 51χρνου από την Αλεξανδρούπολη και... την ρήμαξε! Αγόρασε διάφορα είδη συνολικής αξίας 2.660 ευρώ!\nΟ λόγος για 18χρονο, ο οποίος κατάφερε, μέσω Ίντερνετ, να υποκλέψει τον αριθμό της πιστωτικής κάρτας και τον αριθμό civ (τον τριψήφιο αριθμό που βρίσκεται στο πίσω μέρος της κάρτας και είναι απαραίτητος για τις διαδικτυακές συναλλαγές). Έτσι, μέσα σε δύο μέρες (από τις 20 ως τις 22 Νοεμβρίου) έκανε διάφορες αγορές.\nΜε το που αντιλήφθηκε ο 51χρονος πως η πιστωτική του κάρτα χρησιμοποιούνταν από άγνωστο, ειδοποίησε αμέσως την αστυνομία. Έγινε έρευνα, βρέθηκαν τα διαδικτυακά ίχνη του 18χρονου, ακολούθησε έφοδος στο σπίτι του κι εκεί βρέθηκαν τα προϊόντα που είχε αγοράσει.\nΕναντίον του σχηματίστηκε δικογραφία για απάτη και διαβιβάστηκε στον Εισαγγελέα Πρωτοδικών Αλεξανδρούπολης. Η έρευνα της υποδιεύθυνσης Ασφάλειας Αλεξανδρούπολης συνεχίζεται, για να διαπιστωθεί αν ο 18χρονος ευθύνεται και για άλλες, παρόμοιες απάτες.\nΑπάτες Διαδίκτυο ΕΙΔΗΣΕΙΣ ΣΗΜΑΝΤΙΚΟ


Ξεπερνώντας φραγμούς και κατεστημένο - Η πρώτη hijabi μπαλαρίνα\n«Ο χορός μπορεί να φανερώσει οτιδήποτε μυστηριώδες κρύβεται στη μουσική και να το κάνει να φανεί ανθρώπινο και αισθητό».\nΟ Charles Baudelaire περιγράφει ευστόχως και συντόμως το πάθος εκατομμυρίων ανθρώπων από τα πέρατα του κόσμου, μεταξύ των οποίων και η Stephanie Kurlow.\nΗ δεκαεννιάχρονη μουσουλμάνα από Αυστραλιανό πατέρα και Ρωσίδα μητέρα ξεκίνησε να κάνει μαθήματα μπαλέτου από τα δύο της χρόνια. Λίγα χρόνια αργότερα, όταν αποφάσισε να φορέσει το hijab, νόμιζε ότι το όνειρό της ήταν μια χίμαιρα, καθώς καμία σχολή χορού δεν δέχονταν τη μαντίλα της. Σε αυτήν την απογοήτευση συνέβαλλε το γεγονός ότι δεν μπορούσε να βρει καμία hijabi επαγγελματία χορεύτρια, κάτι που έκανε το ενδεχόμενο να συνδυάσει τη πίστη της με το χορό ακόμα πιο αμφίβολο.\nΗ δημοσίευση κοινοποιήθηκε από το χρήστη stephanie kurlow (@stephaniekurlow)\nΗ μητέρα της, αν και δεν είχε ασχοληθεί με τον χορό, δεν άντεξε να δει τις δυνατότητες της κόρης της να χάνονται. Για αυτόν τον λόγο, ίδρυσε το 2012 την ακαδημία χορού και παραστατικών τεχνών Australian Nasheed and Arts Academy, η οποία καλωσορίζει μαθητές από διαφορετικές θρησκείες, δίνοντας τους ίσα δικαιώματα και ευκαιρίες.\nphoto credits facebook Stephanie Kurlow\n«Πιστεύω ότι η πίστη μου με κάνει να εκτιμώ αυτήν την όμορφη μορφή τέχνης και να παρατηρώ το πώς συνδέονται όλα τα πράγματα μεταξύ τους. Ο χορός είναι ένας άλλος τρόπος για να εξασκώ την πνευματικότητά μου, με αυτόν τον τρόπο η ερμηνεία μου δημιουργεί μια υπερβατική αίσθηση». –Stephanie Kurlow\nΜε το ταλέντο της και η σκληρή δουλειά της, η νεαρή μπαλαρίνα είναι κάτοχος υποτροφιών χρηματοδότησης της εκπαίδευσής της πάνω στο κλασσικό μπαλέτο, μιλάει σε συνέδρια και είναι υπότροφος του Danish Royal Ballet summer school. Επιπλέον, εκπροσωπεύει μια καμπάνια εναντίον της έκφρασης μίσους προς τους νέους στο διαδίκτυο, έκανε εθνική περιοδεία ως μέλος της τηλεοπτικής εκπομπής “Wiggles” και έχει συνεργαστεί με τις μάρκες Converse, Gaynor Minden και Tarese Klemens.\nΠρος το παρόν, έχοντας επιτύχει τόσα πολλά πριν ακόμα κλείσει τα είκοσι της χρόνια, η χορεύτρια εργάζεται πάνω στον στόχο της να γίνει η πρώτη hijabi μπαλαρίνα σε επαγγελματικό θίασο μπαλέτου.\nΑπό την περιοδεία με την τηλεοπτική εκπομπή Wiggles\nΜια δεκαετία μετά, η Stephanie αποτελεί σύμβολο ενός κινήματος hijabi γυναικών που σπάνε πλασματικά και απαρχαιωμένα όρια. Η πατινέρ Zahra Lari, η αθλήτρια της άρσης βαρών Amna Al Haddad και η κεντρική παρουσιάστρια Αμερικανικών ειδήσεων Noor Tagouri συγκαταλέγονται στις γυναίκες που την κινητροδοτούν να κυνηγήσει τα όνειρά της σε επαγγελματικό επίπεδο αδημονώντας για τη μέρα που οι γυναίκες με hijab θα χορεύουν χωρίς αυτό να αποτελεί μια πρωτάκουστη είδηση.\n«Θέλω να εμπνεύσω τους ανθρώπους να αποδέχονται τον εαυτό τους, να στοχεύουν ψηλά, αλλά να μην συμβιβάζουν τις αξίες, την θρησκεία, ή τα πιστεύω τους. Έχω σκοπό να γεφυρώσω τα χάσματα που επικρατούν και να γίνω το πρότυπο που θα ήθελα να είχα».\nΈνας οιωνός μιας κοινωνίας με ουσιαστική απελευθέρωση δίχως την κυριαρχία δυτικών στερεοτύπων, με πρωτοκαθεδρία στον σεβασμό και την αποδοχή και όχι στην προκατάληψη; Είναι αβέβαιο, εφικτό ωστόσο.\nΠερισσότερα για την Stephanie Kurlow μπορείτε να δείτε στο youtube.\nBALLARINAROYAL BALLETSTEFANIE KURLOWΓΥΝΑΙΚΕΣΠΡΟΣΩΠΑ


Η μεγάλη σπονδή του Χρόνη Μπότσογλου | Η ΚΑΘΗΜΕΡΙΝΗ\nΗ μεγάλη σπονδή του Χρόνη Μπότσογλου\nΑριστερά, η μητέρα του Χρόνη Μπότσογλου. Στο κέντρο, ο Βαν Γκογκ από τον Χρόνη Μπότσογλου. Μία από τις αναφορές του. Δεξιά, η αναφορά στις βασικές επιρροές του είναι μία ενότητα της έκθεσης.\n20.10.2018 • 22:30\nΓια τον Χρόνη Μπότσογλου τα εγκαίνια της έκθεσής του «Σταθμοί» στην Γκαλερί Σκουφά ήταν σαν μια γιορτή. Είχε ένα πλατύ χαμόγελο στο όμορφα σκαμμένο πρόσωπό του, ήταν ευγενής και υπομονετικός. Φίλοι, μαθητές, άγνωστοί του, ήταν ολόγυρά του ένα κύμα. Υπήρχε εκείνη η αντίφαση του χαμογελαστού προσώπου του μπροστά από τα έργα – ημερολόγιο της πνευματικής φθοράς της μητέρας του, μια παλιά ενότητα, που αποτελεί το ένα από τα τρία θεματικά σκέλη αυτής της σπουδαίας έκθεσης, που επιμελήθηκε ο Γιώργος Μυλωνάς.\nΕργα από τα τελευταία 30 χρόνια, μερικά ξαναδουλεμένα, λάδια, γύψος, υδατοχρώματα, όλα από τη συλλογή του ζωγράφου, συνθέτουν αυτό το εικαστικό γεγονός. Να δει κανείς τόσα έργα του Μπότσογλου συγκεντρωμένα είναι σαν προσέλευση σε ναό, υπάρχει εκείνη η μυσταγωγία που επιβάλλει η επαφή με τη μεγάλη ζωγραφική.\nΟι «Σταθμοί» είναι η κατιούσα πορεία της Μητέρας και η ημερολογιακή καταγραφή προς την πνευματική απονέκρωση, είναι όμως και το σεξουαλικό ημερολόγιο ενός ζευγαριού με σκηνές έρωτα, μια ενότητα έκρηξη ζωής. Είναι και οι αναφορές στους μεγάλους δασκάλους, οι αναφορές και οι επιρροές του ίδιου του Μπότσογλου, ο Βαν Γκογκ αλλά και ο Μπουζιάνης, ο Μπέικον και ο Χαλεπάς, αλλά και ο Τζακομέτι, που και εκείνος είχε ζωγραφίσει τη μητέρα του σε μεγάλη ηλικία…\nΟι ερωτικές σκηνές αποτελούν μία από τις τρεις θεματικές ενότητες.\nΑνάμεσα στη ρίζα της βιολογικής καταγωγής, την εξακτίνωση των πνευματικών πατέρων και τη δίνη της σεξουαλικής ορμής, η έκθεση του Μπότσογλου, με κυρίαρχο στην είσοδο της Γκαλερί Σκουφά το ιδιαίτερα ρωμαλέο αυτοπορτρέτο του (ως «επισκεπτήριο»), είναι μια πύλη σε έναν κόσμο υπόγειο, ημιδιαφανή, σε ένα διαρκές ψυχικό ημιτόνιο. Ο Χρόνης Μπότσογλου είναι ποιητής και φιλόσοφος μαζί και ζωγράφος. Είναι ένας πλήρης δημιουργός με την έννοια του στοχαστή και του τεχνίτη. Παράλληλα, είναι και ένας ζωγράφος που αντλεί τα θέματά του από τους μεγάλους κύκλους της ζωής και του θανάτου, ορίζοντας έτσι ένα ιχνογράφημα της πορείας του ανθρώπου από την πνευματική και σωματική ρώμη στη σωματική εξαΰλωση και στη νοητική υποχώρηση. Είναι δίνες και σκιές, ο κόσμος του Χρόνη Μπότσογλου, μια ποιητική και επώδυνη σπονδή στον θάνατο.\nΑκόμη και αν είναι μια ενδεικτική επιλογή από το ευρύτατο έργο του, η έκθεση στην Γκαλερί Σκουφά καλπάζει μέσα στο μυαλό και στις αισθήσεις του θεατή. Υπάρχει μια αίσθηση χειροποίητου και μόχθου. Τα μεγάλα χέρια του Τζακομέτι, προτεταμένα σαν ικεσία ή προσφορά, τα τρία εκμαγεία, τα δύο ζεύγη της γυναίκας του, ένα γύψινο και ένα λάδι, η ζωφόρος με τη φθίνουσα μητρική φιγούρα, η λίμνη με τους ερωτικούς σπασμούς. Ταυτόχρονα υπάρχει και η συναίσθηση της επαφής με ένα σύγχρονο κεφάλαιο της ιστορίας της ελληνικής ζωγραφικής. Ο Χρόνης Μπότσογλου στεκόταν προχθές ανάμεσα στο πλήθος. Προσηνής οικοδεσπότης. Ηταν μια εικόνα προς αποθησαύριση. Η χειραψία του με εκείνη τη δυνατή παλάμη, που βλέπει κανείς σε τόσα έργα, επιβεβαίωνε τη χειροποίητη υφή της τέχνης.\nΕνα ημερολόγιο της φθίνουσας πορείας της μητέρας του ζωγράφου.\nΠίσω στα έργα, στα αυλάκια του χρωστήρα του, σε εκείνα τα υπαινικτικά πράσινα και ροζ, σαν ανθάκια ή λεπτές γραμμές σε μεγάλες επιφάνειες, σε εκείνο το θερμό όσο και σκοτεινό γκρίζο που πλαισιώνει την αυτοπροσωπογραφία του, στο τσαλακωμένο χαρτί σαν ξέστρωτο κρεβάτι στα ερωτικά του έργα, στη σκιές της μητέρας που παρατηρεί τη ζωή που φθίνει… Για όλα αυτά, ο Χρόνης Μπότσογλου είναι ένας τιμητής της ανθρώπινης εμπειρίας, τόσο της σωματοποιημένης, μέσα από τις λειτουργίες της σάρκας, τα έλκη της και τους σπασμούς της, όσο και της άυλης, της πνευματικής δίνης και του λόγιου στοχασμού. Περισσότερο, είναι μια παραδοχή. Παραδοχή του πεπερασμένου και του ατελεύτητου, σε μια ταυτόχρονη συγκατοίκηση, που ξοδεύεται σε κύκλους και ανανεώνεται σε στιγμιαίες ενώσεις.\nΤα δύο τελευταία Σάββατα της έκθεσης έχουν προσκληθεί άνθρωποι που βρέθηκαν κοντά του. Θα μιλήσουν οι Χρήστος Λάζος, Γιώργος Χουλιαράς, Γιάννης Ψυχοπαίδης και Τριαντάφυλλος Πατρασκίδης (3 Νοεμβρίου, 12.30μμ) και οι μαθητές του Χρόνη Μπότσογλου: Ιόλη Ξιφαρά, Απόστολος Χαντζαράς, Κωνσταντίνος Κερεστετζής κ.ά. (10 Νοεμβρίου).\n Γκαλερί Σκουφά, Σκουφά 4. Διάρκεια έως 10 Νοεμβρίου.\nΟ «καθηγητής» με την κάμερα διδάσκει Ιστορία\nΥφαίνοντας τέχνη στα Βαλκάνια\nΕνα γλυπτό- αγγελιαφόρος του σώματος\nΜπάνκσι: Επαναστάτης ή ιδιοφυΐα στο μάρκετινγκ;\nΥπ. Πολιτισμού: Μία απεργία, πολλές υποσχέσεις\nΚαινούργια σελίδα για το Μπενάκη


Η Νικόλ Κίντμαν μιλά για τον Τομ Κρουζ, τις γυμνές σκηνές στο «Eyes Wide Shut» και τον Στάνλεϊ Κιούμπρικ | LiFO\nΗ Νικόλ Κίντμαν μιλά για τον Τομ Κρουζ, τις γυμνές σκηνές στο «Eyes Wide Shut» και τον Στάνλεϊ Κιούμπρικ\n6.10.2020 | 14:19\nΣχεδόν δυο δεκαετίες μετά τον χωρισμό της με τον Τομ Κρουζ, η Νικόλ Κίντμαν μίλησε για τη σχέση τους, κυρίως για το πόσο «ευτυχισμένοι» ήταν στα γυρίσματα του «Μάτια Ερμητικά Κλειστά».\nΔυο χρόνια πριν η Νικόλ Κίντμαν ζητήσει διαζύγιο από τον Τομ Κρουζ, ο κόσμος τους παρακολούθησε να συμπρωταγωνιστούν στο «Eyes Wide Shut» του Στάνλεϊ Κιούμπρικ.\nΜιλώντας στους New York Times για εκείνη την περίοδο, η 53χρονη ηθοποιός διέψευσε τις φήμες πως η ομιλία του ρόλου της για την απιστία και «πως ήταν έτοιμη να παρατήσει τα πάντα» ήταν κάτι περισσότερο από απλή φαντασία.\n«Σίγουρα, δεν το αντιλήφθηκα έτσι. Ήμασταν ευτυχισμένοι στο γάμο μας τότε. Πηγαίναμε σε αγώνες καρτ μετά από εκείνες τις στιγμές. Νοικιάζαμε ένα μέρος και πηγαίναμε να τρέξουμε με καρτ στις 3 το πρωί. Δεν ξέρω τι άλλο να πω. Ίσως δεν έχω την ικανότητα να κοιτάξω πίσω και να το αναλύσω. Ή δεν θέλω να το κάνω», είπε.\nΤο 1999, στο Φεστιβάλ Βενετίας.\nΗ Νικόλ Κίντμαν εξήγησε επίσης πως εκείνη είχε τον τελευταίο λόγο στις ερωτικές και γυμνές σκηνές που θα έμπαιναν στην ταινία, τις οποίες έβλεπε πριν το τελικό μοντάζ. «Όταν πήγα να δουλέψω με τον Στάνλεϊ Κιούμπρικ, μου λέει, "Θα θελήσω εντελώς γυμνό", και του απάντησα, "Δεν ξέρω". Οπότε κάναμε μια συμφωνία, που ήταν στο συμβόλαιο. Θα μου έδειχνε τις σκηνές με γυμνό πριν μπουν στην ταινία. Έτσι θα ένιωθα ασφαλής. Δεν είπα όχι σε καμία από αυτές. Ήθελα να βεβαιωθώ πως δεν θα ήμουν εγώ να στέκομαι απλώς εκεί γυμνή και όλοι να με κοροϊδεύουν. Ήμουν προστατευμένη, οπότε κατάφερα να εξερευνήσω έναν περίπλοκο γάμο και τον τρόπο που ο χαρακτήρας του Τομ κάνει αυτές της σκηνές ζήλιας».\nΣτην ταινία, οι δυο τους υποδύονταν ένα ζευγάρι που εξερευνά τις ζωές τους, τον γάμο και την απιστία. «Η σεξουαλικότητα είναι εδώ σε ένα κουτί και δεν την αντιμετωπίζουμε. Χαίρομαι να το κάνω, αλλά πρέπει να υπάρχει ένα σημείο που δεν θα με εκμεταλλευτείς. Τότε θα σε ακολουθήσω. Λατρεύω τη σχέση μεταξύ ηθοποιού και σκηνοθέτη. Όταν είναι αγνή, είναι θεσπέσια», σημείωσε η Νικόλ Κίντμαν.\nΠαρόλο που οι δυο τους ήταν ευτυχισμένοι στα γυρίσματα του «Eyes Wide Shut», η ευτυχία δεν κράτησε περισσότερο από δυο χρόνια μετά την κυκλοφορία της ταινίας. Το 2001, το ζευγάρι ανακοίνωσε τον χωρισμό τους, που ακολούθησε το διαζύγιο. Συνέχισαν να μεγαλώνουν από κοινού τα δυο υιοθετημένα παιδιά τους, την 27χρονη σήμερα Ιζαμπέλα και τον 25χρονο Κόνορ. Από το 2006, η Νικόλ Κίντμαν είναι παντρεμένη με τον Κιθ Έρμπαν και έχουν μαζί δυο κόρες- την 12χρονη Σάντεϊ και την 9χρονη Φέιθ.\nΤο 2001 ανακοίνωσαν το διαζύγιό τους, λέγοντας μεταξύ άλλων πως η δουλειά τούς κρατά μακριά.\nΚόνορ και Ιζαμπέλα συνόδευαν τους γονείς τους στη διάρκεια των γυρισμάτων του «Eyes Wide Shut», σύμφωνα με τη Νικόλ. Η ηθοποιός είπε στους ΝΥΤ πώς εκείνη και ο Τομ δέθηκαν με τον Στάνλεϊ Κιούμπρικ πριν τον ξαφνικό του θάνατο.\nΜε τον Στάνλεϊ Κιούμπρικ στα γυρίσματα του «Μάτια Ερμητικά Κλειστά».\n«Λατρεύαμε να δουλεύουμε μαζί του», είπε η Νικόλ. «Γυρίζαμε εκείνη την ταινία για δυο χρόνια. Είχαμε δυο παιδιά και ζούσαμε σε ένα τρέιλερ αρχικά, μαγειρεύοντας μακαρονάδες επειδή στον Στάνλεϊ άρεσε να τρώει μαζί μας μερικές φορές. Δουλεύαμε με τον κινηματογραφιστή και μαθαίναμε για τις ζωές μας και διασκεδάζαμε στο πλατό. Λέγαμε, "Πότε θα τελειώσει;". Πήγαμε εκεί σκεπτόμενοι πως θα ήταν για τρεις μήνες. Τελικά έγινε ένας χρόνος και μετά ενάμισης. Οπότε λες, "Όσο παραδίνομαι σε αυτό που είναι, θα περάσω καταπληκτικά"».\nΌπως εξηγεί, ο Στάνλεϊ «δεν μας βασάνιζε. Καθόμουν στο πάτωμα του γραφείο του και μιλούσαμε, βλέπαμε βίντεο με ζώα. έλεγε πως τα ζώα είναι τόσο καλύτερα από τους ανθρώπους. Θυμάμαι όμως που βλέπαμε κάτι για την άγρια φύση και έδειχνε το λιοντάρι να κυνηγά την αντιλόπη, μετά βίας μπορούσε να το παρακολουθήσει. Περίεργο, έτσι;».


ΣΑΝ ΣΗΜΕΡΑ - 23 Σεπτεμβρίου/5 Οκτωβρίου 1821: Άλωση της Τριπολιτσάς, η επανάσταση εδραιώνεται - Πτήση & Διάστημα\nΣΑΝ ΣΗΜΕΡΑ – 23 Σεπτεμβρίου/5 Οκτωβρίου 1821: Άλωση της Τριπολιτσάς, η επανάσταση εδραιώνεται\n«Ο Κεφάλας σηκώνει τη σημαία της ελευθερίας στα τείχη της Τριπολιτσάς», πίνακας του Peter von Hess. Ο οπλαρχηγός Παναγιώτης Κεφάλας θα σκοτωθεί στη μάχη στο Μανιάκι τέσσερα χρόνια μετά.\nΜετά από μεγάλες προσπάθειες, η Τριπολιτσά, η πρωτεύουσα του Μωριά, καταλαμβάνεται από τους επαναστάτες ύστερα από πεντάμηνη πολιορκία.\nΕξαρχής, ο Κολοκοτρώνης προέβαλε την ανάγκη κατάληψης της πόλης ως πρωταρχικό στόχο της επανάστασης λόγω της κεντρικής θέσης που είχε στην Πελοπόννησο, τα μεγάλα εφόδια που βρίσκονταν εκεί αποθηκευμένα και την ισχυρή φρουρά της, που έπρεπε να καταβληθεί. Από τον Απρίλιο εγκατέστησε σειρά στρατοπέδων περιμετρικά της πόλης και συστηματικά έσφιγγε τον κλοιό προσεγγίζοντας τα τείχη. Ο Αναγνωσταράς δρώντας ως υπαρχηγός/στρατοπεδάρχης φρόντιζε για τον ανεφοδιασμό των στρατοπέδων από τα γύρω χωριά. Παράλληλα, άλλοι σημαντικοί οπλαρχηγοί, όπως ο Πλαπούτας, η Μπουμπουλίνα, ο Πετρόμπεης Μαυρομιχάλης κι ο Λόντος συνέρρευσαν με τα σώματά τους και έλαβαν θέσεις για την τελική έφοδο.\nΠαρά τις προσπάθειές τους, τα τουρκικά και τουρκαλβανικά στρατεύματα της φρουράς δεν κατόρθωσαν να σπάσουν τον ελληνικό κλοιό. Η πείνα και ο φόβος δημιούργησαν διαλυτικά φαινόμενα στους πολιορκημένους. Με πρόταση των Σουλιωτών, προσεγγίστηκαν οι Τουρκαλβανοί της φρουράς με υποσχέσεις να αποχωρήσουν με τα υπάρχοντά τους και τα πλούτη τους, αν έφευγαν ειρηνικά. Η πρόταση βρήκε ανταπόκριση αλλά προκάλεσε αναστάτωση και στα δύο μέρη. Πολλοί Έλληνες διαφωνούσαν με το να αφήσουν ελεύθερους τους Τουρκαλβανούς που ευθύνονταν για πολλές σφαγές ενώ προσέβλεπαν και στα λάφυρα που θα έχαναν. Οι Τούρκοι αντιμετώπισαν με τρόμο την αποχώρηση των Αλβανών, φτάνοντας σε σημείο να συγκρουστούν μαζί τους εντός της πόλης.\nΗ πολιορκία και άλωση της Τριπολιτσάς (πίνακας του Παναγιώτη Ζωγράφου, στρατηγού Μακρυγιάννη Απομνημονεύματα)\nΤελικά, στις 23 Σεπτεμβρίου (παλαιό ημερολόγιο) η τελική έφοδος διέσπασε τις άμυνες της Τριπολιτσάς και κατεδίωξε τους Τούρκους ως την τάπια (ακρόπολη). Η κατάληψη και μάχη εξελίχθηκε σε γενικευμένη σφαγή αδιακρίτως μεταξύ μαχίμων και αμάχων Τούρκων και Εβραίων της πόλης. Η Τριπολιτσά ήταν σύμβολο της τουρκικής εξουσίας και σκηνικό σφαγών των Ελλήνων στο παρελθόν. Σφαγές Ελλήνων έγιναν με την πτώση του Μωριά το 1715, τις καταστροφές του Αιγίου και του Γαλαξειδίου, τη σφαγή λόγω της επανάστασης στη Μολδοβλαχία αλλά κυρίως τη σφαγή 3.000 Ελλήνων της Τρίπολης την επαύριο των Ορλωφικών και τον ανασκολοπισμό του μητροπολίτη Άνθιμου και άλλων πέντε κληρικών τη Μεγάλη Δευτέρα 29 Μαρτίου 1770. Ωστόσο, η εξόντωση του τουρκοεβραϊκού πληθυσμού της Τριπολιτσάς σόκαρε πολλούς, κυρίως φιλέλληνες, που περιέγραψαν με μελανά χρώματα τη διεξαγωγή του αγώνα από τους Έλληνες. Σύμφωνα με τα λόγια ενός από αυτούς, «μόνο με τις τραγικότερες βιβλικές περιγραφές όπου σφαγιάζονταν ακόμα και τα οικόσιτα ζώα μπορεί να παραλληλιστεί η άλωση της Τριπολιτσάς».\nΕκτός των 2.500 Αλβανών που διασώθηκαν με προσωπική παρέμβαση του Κολοκοτρώνη, του χαρεμιού του Χουρσίτ πασά και μερικών εξεχόντων Τούρκων, λίγων γυναικών που πάρθηκαν σκλάβες και ενός αποσπάσματος Τούρκων ιππέων που άνοιξαν δρόμο και διέφυγαν στο Ναύπλιο με τα νέα της άλωσης, όλος ο πληθυσμός της πόλης εξοντώθηκε. Οι αριθμοί δεν συμφωνούν, μιλώντας από 6.000 έως 32.000. Η κατοχή της πόλης, όμως, ήταν μια μεγάλη νίκη, που ξερίζωσε –έστω και αιματηρά- το τουρκικό στοιχείο από το κέντρο της Πελοποννήσου και επέτρεψε την εδραίωση της επανάστασης στο πρώτο κρίσιμο έτος της.